
Aruba ta sigui crece 
nivel di regi stracion 
avionnan 


Di acuerdo cu Rene Herde': 

Deficit di fondo < 


Dos avion luhoso mas lo keda registra na nos isla 


Cu desicionnan di AVP y cu placa di pueblo 



SIMAN pasa Minister Otmar Oduber tabata na Las Vegas unda el 
a sostene diferente reunionnan y tabata presente p’e celebracion 
di e 20 aña di Registry of Aruba cu a wordo celebra durante e Con- 
vencion di Exhibicion di e National Business Aviation Association. 
Minister Oduber tabatin palabranan di elogio p’esnan di Registry 
of Aruba mirando e desaroyo di registracion di avionnan, e aten- 
cion y promocion cu nos isla ta hayando den e convencionnan y 
exhibicionnan aereo cu ta tuma lugar na diferente pais. 

E mandatario a haya oportunidad di intercambia di opinion cu 
diferente di e companianan presente y mester menciona cu dos 
oportunidad grandi a resulta pa Aruba. 


V* -.- —,- 

<00* MW sdll Z532 


Segun Rene Herde': 

Fondo di pensioen di 

Pensioen di behez ta sigura pa futuro 


E prome ta cu e compania Comlux, cu ya caba tin avion registra 
na nos isla, awor nan lo registra un otro mas, un Airbus 330 total- 
mente luhoso cu lo carga e P4 di Aruba den aire. 

Tambe Minister Otmar Oduber a reuni cu Richard Ziskind, Vice 
President & Managing Director di Crystal Luxury Air. 

Crystal Cruises, e linea cruero luhoso mas premia na mundo, a 
tuma e decision di expande su mes den e industria di biahenan 
luhoso, ofreciendo asina un variacion di itinerarionan mundial. 
E compania aki ta bay traha cu e Registry of Aruba den desaroya 
y obtene un Air Opeator’s Certificate (AOC), permitiendo e com- 
pania luhoso aki bula internacionalmente. 

Minister Oduber ta sumamente satisfecho cu e resultado di e 
diferente reunionnan y cu e dos logronan aki cu ta demostra un 
biaha mas cu seguridad aereo di nos isla ta sigui wordo reconoci 
mundialmente y ta sigui habri camindanan pa avionnan luhoso. 
El a gradici cada un di e personanan cu tur dia ta labora den e ramo 
aki y ta mantene y sigura e seguridad aereo na nos isla. 


MESCOS cu e fondo di pensioen di trahadornan di go- 
bierno y di maestronan di scol (APFA), Gobierno di AVP a 
percura pa haci e fondo di pensioen di behez (AOV) solido 
atrobe. 

Na 2008 ora Gobierno di MEP tabata bisa pueblo cu tur cos 
ta stabiel, e fondo di pensioen di behez tabata na caminda 
pa bay bancarota. 

E causa: 

1. mas hende ta bay cu pensioen y ta cobra di e mes un fondo; 

2. Gobierno di MEP a neglisha e situacion critico y e señal- 
nan cu expertonan tabata manda pa nan tuma desicion y 
trece cambio. 

Dor di cu Gobierno di MEP no a haci nada, tur e reserva di 
e fondo di behez mester a wordo usa pa paga pensioennan, 
sin cu Gobierno a tuma desicion pa percura p’e fondo sigui 
haya entrada suficiente pa futuro. 

2009-2015 

Den e seis añanan cu a pasa, Gobierno y Parlamento di 


AVP a tum 

di pensioen n bnhn te nn cere 

mes! 



i behez ta solido atrobe 


y den forma responsabel 
a ehecuta esaki. Ta 
importante pa señala 
cu e partido MEP a 
vota contra di e cam- 
bionan pa salba e 
fondo di pensioen 
di behez y pa sig- 
ura e pensioen di 
e mas cu 20 mil 
pensionado. 


a un serie di desicion pa gradualmente drecha e 
li e fondo. 

rector di e fondo di pensioen di behez mes ta 
t na 2017 e fondo lo cuminsa crea reservanan 
ogra esaki sin cu a corta den e pensioen di cada 
s cu 20 mil pensionado. 

fondo aki tambe y a sigura e pensionadonan nan 
:n futuro tambe. 


r responsabilidad 

di e fondo di pensioen di behez no tabata rekeri 
inversion di placa. T’e curashi y sentido di re- 
iad p’e pensionadonan tabata necesario pa haci 
l den e leynan y den e structura di e fondo di 
AOV) pa logra sanea e fondo. 
iki e Gobierno di MEP tabata tin. 
ia a djis pospone tur desicion y para wak con e 
Lta bay atras. Ta den e periodo di gobernacion di 
like Eman I y II a tuma e desicionnan necesario 


E falta di placa den e fondo di pensioen di trahadornan di 
Gobierno y di maestronan di scol tabata casi 800 miyon 
florin ora Gobierno di MEP a baha. 

Mescos cu e fondo di pensioen di behez e fondo aki ta- 
bata core peliger grandi pa su existencia. Chens grandi 
tabata cu mester a corta den e pensioen di miles di 
pensionado. Gobierno di MEP a simpelmente neglisha 
e problemanan serio aki. Hasta n’e punto mas severo di 
e crisis Gobierno di MEP tabata bisa cu “cos ta stabiel” 
na Aruba. E realidad tabata diferente! 

2009-2015 

Den e seis aña cu a pasa Gobierno di AVP a haci cambi- 
onan dificil pero necesario den e fondonan di pensioen 
pa salba nan y pa sigura tur e pensionadonan nan pen- 
sioen tur luna. A logra haci esaki sin corta den loke e 
pensionadonan ta cobra tur luna. Mas ainda, a logra 
yuda nan hasta tene cabez riba awa di e crisis severo, 
■ dor di e “reparatietoeslag” cu placa di pueblo. E fondo 
di pensioen di APFA (= di trahadornan di Gobierno y 
maestronanan di scol) mes a wordo rescata. 


100 Cobertura 

Mescos cu den e fondo di pensioen di behez, ta cu 
desicionnan dificil den Parlamento, e fraccion di AVP 
a aproba e cambionan cu Gobierno di AVP a propone y 
a rescata e fondo. Dor di e desicionnan cu a tuma y un 
inversion multimilionario cu placa di pueblo, a logra 
sanea e fondo. E deficit cu tabata casi 800 miyon na 
aña 2008 ora MEP tabata den Gobierno, awe ta cero. 
(Afl. 0.0) E suma di casi 800 miyon ta representa 15% 
di GDP di Aruba. 

Mas cu e refineria ta contribui. E cobertura di e pension- 
nan cu tabata preocupantemente abou, awe ta bek na 
100%. Pensionadonan di APFA ta sigur di nan pensioen 
pa futuro. 


MEP a vota contra! 

Ta importante pa señala cu 
e partido MEP a vota 
contra di e proposi- 
cionnan pa salba e 
fondonan di pen- 
sioen. 

MEP mester a paga 
debe di AVP di mas 
cu 850 miyon florin! 

Rene Herde 
por splica 
pueblo kico 
tur Gabinete 
Oduber lo 
por a haci cu 
e suma aki 
durante 2001 
pa 2009? 


Elogionan Internacional pa Gabinete Oduber 

1. RaDDort di I.M.F. di 27 mei 2005 

“Economisch succes; relatief hoog welvaartsniveau; herstel afgelopen twee jaar; 
goed macroeconomisch beleid”. 

2. RaDDort di Fitch di 30 augustus 2007 

“Country Ceiling at ‘A-’; Rating Outlook Stable; well-functioning legal system; rule 
of law; legally protected rights; continued political and social stability”. 

3. Reaccion di Secretario di Estado Ank Bijleveld -Schouten na oktober 2007 

“Overheidsfinancién valt mee; fmancieringstekort niet buitensporig hoog; 
staatschuld is lager dan die van veel EU Lidstaten; rapport oogstte lof, ook van mij”. 

4. Conclusion di IMF di 4 december 2007 

“Near-term outlook mostly favorable; Real GDP projected to expand by about 2 
percent in 2007 and 2008; tourism sector making a strong comeback; robust 
investment; a key engine of growth” 

5. RaDDort di Standard & Poor’s di 29 mei 2008 

“Sovereign credit ratings are ‘ A-’; outlook is Stable; prosperous economy; high 
level of social development; per capita GDP exceeded $25,000 in 2007, compared 
with around $17,000 in 1997; nearly full literacy; high level of social welfare; a 
resilient tourism sector; record of stable democracy; rule of law”. 

6. Rannort di Fitch di 14 okt. 2008 

“IDRs at 'BBB'; Country Ceiling at 'A-'; Rating Outlook is Stable; relatively high 
per capita income of over $20,000, which is well above the 'BBB' median of $6,761; 
market-friendly institutional environment; well-functioning legal system; rule of 
law; legally protected rights; continued political and social stability” 

7.RaDDort di Standard & Poor’s di 20 aoril 2009: Credit Ratina ‘A-’: Ratine 

Outlook ‘Stable’; prosperous economy and high Ievel of social development; a 
resilient tourism sector; record of stable democracy and the rule of law. 


Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 

PANIC PUSHBARS - DOORCLOSERS 
SECURITYSTRIPS - PADLOCK 
SWINGHINGES - SECURITYLOCKS 
KEYCABINET - SPANTA PALOMBA 


www aIdotraveI .com 

Pa mas informacion yama 582-1992 


DEN e ultimo siman y lunanan aki e 
lider di fraccion di AVP, Rene Herde con- 
stantemente ta trece padilanti con bon e 
economia di klinker di nos pais a desaroya 
durante e ultimo 6 añanan di Gabinete 
Eman haciendo como sifuera cu ta un mil- 
ager a sosode y cu durante e gobernacion 
2001-2009 di Gabinete Oduber ningun 
inversion a ser haci den e pais aki. 

Ta pesey lo ta bon pa bolbe refresca me- 
moria di Rene Herde di e situacion finan- 
ciero economico social malisimo cu MEP 
a encontra na 2001 despues cu Gabinete 
Henny Eman - debi na un postema cu a re- 
menta riba nan - a ser cori for di Gobierno. 
Rene Herde ta haci como sifuera cu tur cos 
tabata ‘rozegeur en maneschijn’ ora cu nan 
a bandona gobernacion e tempo ey. 

Debe y mas debe di AVP 

Hecho ta cu locual a ser encontra dor 
di Gabinete Oduber na 2001 tabata lo 
siguiente: 

Un pais den un deterioro economico cu un 
crecemento negativo di -3%, turismo stay- 
over cu a cay di 721 mil na 2000 te 691 mil 
na 2001, turismo crucero cu a cay di 490 


mil na 2000 te 487 mil na 2001, un cifra 
di desempleo cu a crece di 4.8% na 2000 
te 6.5% na 2001, cu un deficit financiero 
di 134 miyon y debenan hamas bisto den 
historia di e pais aki. 

E debe di mas grandi y monstruoso tabata 
e garantianan hotelero duna n’e Mafianan 
Italiano dor di AVP. 

Na momento cu Gabinete Oduber a sinta 
na November 2001, el a haya su mes con- 
fronta cu un sentencia di Corte Internacio- 
nal di Den Haag den cual Gobierno di MEP 
mester a paga di inmediato (‘uitvoerbaar 
bij voorraad’) un suma di 204 miyon dolar 
di e bagamunderia di garantianan cu AVP 
a hinca pais Aruba aden den e periodo di 
nan gobernacion. 

Si Aruba no paga e suma aki nos pais lo 
a bati bancarota! Sinembargo danki n’e 
esfuersonan heroico di sr. Nelson Oduber 
y sr. Nilo Swaen kendenan a bay te Italia, 
a negocia cu SACE y a logra na reduci e 
debe monstruoso aki cu 100 miyon dolar, 
pues finalmente pais Aruba ta paga e suma 
di 104 miyon dolar. 

Hecho ta cu te cu 2009 Gabinete Oduber a 

logra paga den total 85 miyon dolar, esta 
155 miyon florin di e debenan aki crea pa 
partido AVP y cu ta te na maart 2018 lo 
caba di paga e debe aki. 

Otro bagamunderianan cu MEP a encontra 
ora di drenta Gobierno na 2001 tabata e 
proyecto fantasma Race Track cu a costa 
30 miyon dolar, e Radar cu a keda draai 
den bashi y cu a costa 23 miyon florin, 
Fondo Desaroyo Nobo SN y Plan di Bario 
cu a costa 52 miyon florin, Radisson 120 
miyon florin, Winston & Strawn 25 miyon 
florin, Trias 36 miyon florin, Fuentes 44 
miyon florin, CMB 5 miyon florin, CSS 10 
miyon florin, Bushiri 14 miyon florin, AZV 
180 miyon florin. 

Pues tur e debenan aki hunto cu e deficit 
financiero y e bagamunderia di e garan- 
tianan hotelero ta suma na un total di 
852 miyon florin!! Pues 852 miyon florin 
cu Gabinete Oduber mester a paga di e 
debenan di Gabinete Henny Eman y cual 
suma no por a ser hinca den nos economia. 
Ta pesey lo ta bon pa Rene Herde splica 
pueblo kico tur por a ser haci cu e 852 
miyon florin aki dor di e Gobierno di MEP, 


si no ta p’e bagamunderianan aki cometi 
pa su partido AVP. 

Elogionan internacional 

Den tur e miseria financiero economico 
cu Gabinete Oduber a haya su mes aden 
na 2001, e Gobierno aki no a sinta yora 
rib’e 7 añanan di Gabinete Henny Eman. 
Gobierno di MEP a lora manga di camisa, 
a percura pa paga tur e debenan aki crea 
pa AVP, a sigui traha incansablemente pa 
stimula nos economia, mas cu 250 logro y 
proyecto a ser crea, un Camara di Comer- 
cio cu tabata roga Gobierno pa temporisa 
tur e proyectonan y e resultado final ta cu 
tur e rapportnan di IMF, Fitch y Standard 
& Poor’s tabatin elogio so p’e maneho hiba 
pa Gabinete Oduber y consecuentemente 
a duna Aruba un Credit Rating A-, algo 
cu te ainda ta causando envidia y rabia 
cerca e politiconan di AVP, incluyendo 
Rene Herde. 

Den e siguiente comunicado MEP lo bay 
elabora riba con Gabinete Oduber a laga 
sumanan cuantioso atras na 2009 p’e 
Gobierno di AVP por a malgasta na nan 
antoho. 

KOOYMAN 

TUBO PVC 


TUBO PVC EUROPEO 
PA E PRIJS DI MAS ABOU! 




32 mm x 3.0mm x 5 mtr 
40 mm x 3.0mm x 5 mtr 
50 mm x 3.0mm x 5 mtr 
75 mm x 3.0mm x 5 mtr 
110 mm x 3.2mm x 5 mtr 49." 
125 mm x 3.2mm x 5 mtr 69." 
160 mm x 4.0mm x 5 mtr 89." 




Kooyman Megastore Aruba Av. E. J. (Watty) Vos 20 
www.kooymanbv.com • facebook.com/kooyman.megastore.aruba 











































6 


AWEMainta Diamarsa, 24 November 2015 


Hoben ta joyride auto y 
a bay dal rib'un cura di cas 

Auto ta keda destrui mientras e hoben ta sali sin ningun rasca 



DIADOMINGO anochi a drenta informe cu nan a caba di horta un Toyota Tercel 
color cora cu plachi number A50637 for di Seroe Blanco. 

Algun minuut despues a drenta informe cu e auto aki a ser señala banda di Cumana 
bayendo direccion pariba. 

Un rato despues e patruya a inicia cu un persecucion rumbo pariba drenta Santa Cruz 
pasa despues via Rooi Frances, sigui bay pasa rotonde Pos Chiquito drenta banda di 
JR Cura Cabay pasa den Brazil, drenta Caya Hose Geerman unda eynan e auto a dal 
na acera perde control y a bay dal rib’un cura di cas na unda tambe a kibra e meter 
di awa. Ta hopi suerte e chofer tabatin di ni a ricibi ni un rasca. Mesora Polis a bay 
yagar’eydetene. 

E auto si a keda bastante destrui. 

Awor e sospechoso aki mester bay responde pa ki motibo el a horta e vehiculo aki. 

Congreso 

Extra 

Ordinario 
di F.T.A. 

F.T.A. ta tene su ultimo Congreso Extra Ordi- 
nario pa loke ta 2015 riba diaranson y diahuebs, 
dianan 25 y 26 di november. 

E congreso aki ta tuma lugar den Sede di FTA, 
cuminsando pa 8’or mainta te cu 4:30 atardi. 

Tur Shopsteward ta wordo convoca pa atende e 
Congreso Extra Ordinario aki, den cual lo trata 
e desaroyonan den nos Comunidad y tambe den 
nos organizacion FTA mes. 

Hopi cambio a y ta tumando lugar cualnan mester 
di nos atencion. 

Directiva di FTA ta hasi un fuerte apelacion na tur 
delegado pa “follow up” na pia di trabou p’asina 
garantiza nan presencia. Directiva di FTA ta conta 
cu e presencia di e delegadonan p’asina nos ul- 
timo Congreso pa 2015 por ta un exito. 



DRAGON 


CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZTragon spec\áv% 



Samsung note edge 


blu sport 4.5 
afl. 210.00 


SamsungsS mlni 
afl. 315.00 


Also; Samsung S5 . s5 nnini. Samsung S4, Samsung á mH, S3 mini aic. 

Accessories for all Samsung and Iphcne models 


Tosfiiba Laptop 15.6 # 4Gb 320Gb Harddisk, Afl. 900.00 
Hp Ink catridgas. Utwersai laptop adapters etc,, 
ilunes glft cards $ 10.00 t $ 15.00 and $25.00, 
Googto play cards and Plafystation Network cards, 


Saies, repair and aooossories for ail Samsung modeis ard other ceJluiars. 
Unkxk, rebad, nasat, upgrade, repJace lcd, key’pad, speaker etc. 


T'e momento di Arte y Cultura na Aruba 

Minister Oduber ta sigui 
stimula arte y cultura 
den centro di San Nicolas 



DIASABRA anochi alrededor di 200 
persona a aglomera dilanti un edificio 
monumental cual ta Nicolaas Store cu 
ta net dilanti e Murals di AMP, pa pres- 
encia un espectaculo di artistanan local. 
Ataliers 89 a demostra un biaha mas di 
ta cultiva talento riba un nivel hopi halto 
manera a keda demostra den e show di 
moda Opposites Attract. 

Tabata obvio cu e tempo a yega pa eleva 
arte y cultura rib’e nivel no solamente 
den beneficio cultural pero tambe ben- 
eficio economico. Esaki t’e momento pa 
fortifica e combinacion di arte, cultura y 
turismo, creando e autenticidad. E ta un 
lucha di hopi aña di e sector di arte aki cu 
tabata en busca di e sosten cu awor nan 
a ricibi di Minister Oduber. 

Durante varios encuentro por nota cu 
den e sector priva tin e mesun vision cu 
e mandatario di cultura cual ta pa crea 
di San Nicolas e capital di nos herencia 
cultural. Den esaki tambe e aspecto di 
mehoracion di nos Producto Aruba unda 
nos turistanan pero tambe pa nos propio 
localnan. 

Durante e discurso di Minister Oduber 
e la comenta e diferente proyectonan 
cu ta tumando luga den San Nicolas. 


Un cu pronto ta inicia ta e mehoracion 
infrastructural di e caya principal di San 
Nicolas. 

Mas y mas e vision di Minister Oduber ta 
carga sosten y esaki a keda demostra cu 
hecho. Ateliers’ 89 conhuntamente cu Vi- 
brations Pr a brasa e idea di e mandatario 
pa haci un show di moda den e centro di 
San Nicolas. 

Un evento cu a bira un exito rotundo cu 
presencia masal di nos localnan cu tambe 
ta sostene e vision aki. Ta netamente nos 
local nan t’esnan cu lo bira e vehiculo pa 
dirigi nos bishitantenan pa bishita San 
Nicolas pa cera conoci mas di cerca cu 
nos cultura. 

E sector cultural di nos isla ta contento 
mirando cu nan ta ricibi oido di funcio- 
narionan mas y mas, stimulando nan y 
creando un plataforma unda Aruba ta 
diversificando su mes. 

No por keda sin menciona cu cultura 
y arte tin su beneficionan social unda 
porfin hobennan awor ta kere mas den 
nan talentonan. Esaki ta locual Minister 
Oduber ta haciendo, ampliando e bista 
di nos localnan pa nos hobennan por 
desaroya nan mes riba tur e opcionnan 
profesional. 

Gerick Croes di MEP no Rene Herde di AVP: 

Step di ntalinforitia pueblo 
cu cifranan econontico sin base of keda sin scirbi! 


NOS no sa precies kico t’e intencion di lider 
di fraccion di AVP cu ultimo simannan ta 
lansando un racha di ponencianan absurdo 
dilanti relaciona cu crecemento economico. 
Cada biaha e ta fortificando e pensamento 
den pueblo cu e no ta di confia pasobra su 
ponencianan mayoria di biaha ta carece di 
substancia. 

E cuenta di tira cifra di crecemento econom- 
ico pa loco den comunicadonan sigur no ta 
yude cu nada pasobra e ta perhudica su mes 
afectando e poco credibilidad cu e la resta. 
Na 2 ocasion lider di fraccion di AVP ta papia 
di crecemento economico lubidando kico e ta 
scirbi. Den su promer version e ta papia cu 
economia a crece cu 18% bou AVP y a cay cu 
15% bou di MEP. Nos di oposicion a coregi’e 
cu datonan di Banco Central y CBS cu ta dem- 
ostra un scenario diferente cu loke el a trece. 
Pero su afan y mal manera pa continua 
malinforma pueblo aparentemente ta un 
epidemia contagioso den AVP y esei nos por 
mira tambe di nos Prome Minister. Siman 
pasa el a cambia su version cu e ponencia cu 
economia a crece cu 16% bou AVP y a cay cu 
20% bou di MEP. Kico esaki ta bisabo? Cu e 
no tin nocion mas di loke e ta papia pa colmo 
e no por splica tampoco. Notabel t’e hecho 
cu e grafico cu e la pone no ta ni cuadra cu 
e ponencia. Contrario na su insinuacion tin 
biaha no ta cuestion di core pa duna contesta 
sino di analisa bon ki disparate e lider di frac- 
cion sosteniendo Gobiemo ta trece padilanti y 
otro biaha bo ta considera si di berdad ta bale 
1 a p e n a reacciona. 


Sn 



Crecemento economico 

E crecemento economico di un pais por wordo 
midi cu diferente indicador entre otro: 

1) crecemento nominal cual t’e aumento den 
placa dor cu productividad a subi (nominale 
groei) 2) crecemento real (reéele groei) Cual 
porcierto t’e indicador mas usa mundialmente 
pasobra esaki ta tene cuenta cu inflacion dus 
ta tene consideracion cu e desaroyo di poder 
di compra. 

Mester enfatisa cu e splicacion cu e ta pidi pa 
clarifica “dicon Economia a cay cu 20% bou 
Gobierno di MEP entre 2004-2009 y a crece cu 
16% bou AVP “ta un conclusion meramente 
personal di dje cual no ta basa riba niun 
fuente confiabel cual nos lo splica tambe. Ta 
asina cu MEP a goberna 8 aña completo y 
den su periodo di gobernacion logicamente 
e la conoce su retonan pero manteniendo su 
mes na normanan di finansas publico. Pa por 
splica pueblo mihor y desbarata e ponencia 
sin base di sr. Herde nos a compila e datonan 
necesario di crecemento economico di tur 2 
gobernacion. Den e graficonan bo por con- 
stata lo siguiente. Ningun di e 2 indicadornan 
ta yega ni serca di e ponencia di sr. Herde. 
Durante e periodo di gobernacion di MEP si 
bo tuma e saldo di e desaroyo economico en- 
tre 2004-2009 bo ta haya un crecemento real 
di 1.1% y un crecemento nominal di 22.7%. 
Nificando niun rato so cu economia a cay cu 
20 %. 

Na 2009 economia a cay debi n’e impacto 
di e crisis financiero mundial cu a afecta tur 
pais rond mundo y e hecho cu valero a hunga 
politikeria y a dal sera no a yuda nos pais 
tampoco. 

MEP-economische groei 


Jaar 

Reéle groei BBP 

Nominale groei 

2004 

7.9 

10.1 

2005 

1.2 

4.6 

2006 

1.1 

4.0 

2007 

2 

7.9 

2008 

0.2 

5 

2009 

-11.3 

-8.9 




Saldo 

1.1 

22.7 


nominaal di 7.1% durante su periodo di 5 
aña. Pregunta e ora ey ta: Ta di unda lider di 
fraccion AVP ta saca afor un crecemento di 
18% of 16% bou AVP anto? 

Ta obvio cu e no por substancia loke e ta de- 
clarando y ta purba tira un para atrobe! 

AVP- economische groei 


Jaar 

Reéle groei BBP 

Nominale groei 

2010 

-3.3 

-4.3 

2011 

3.5 

6.7 

2012 

-1.3 

-0.4 

2013 

4.7 

2.1 

2014 

1.1 

3 




Saldo 

4.7 

7.1 


Pa loke ta trata AVP si bo tuma e saldo di e 
desaroyo economico entre 2010-2014 e 
crecemento real ta di 4.7% y crecemento 


Basa rib’e cifranan aki pueblo por conclui cu 
sr. Herde ta contagia cu e malesa pa malin- 
forma y manipula pueblo. 

Ademas e ponencianan absurdo ta pone bo 
pensa con por ta cu Aruba tin Parlamentari- 
onan asina? 

Bo no por kere cu cada rato cu bo ta scirbi 
boshi disparate pueblo lo bay kerebo pasobra 
den mesun intento bo ya caba a lubida tur e 
versionnan cu bo mes a trece padilanti. 

E hecho cu nos tin Parlamentarionan cu no 
por ni para tras di nan ponencianan cu fuen- 
tenan fededigno ta mas motibo pa desconfia 
den nan capacidad como representante di 
pueblo. 

Ta tristo pa mira cu nos pais ademas di ta 
wordo goberna pa mandatarionan incapas 
pa maneha nos finansas tambe tin cu deal 
cu Parlamentarionan cu no sa di e tema pero 
kier bin purba lanta stof of crea scenarionan 
ficticio. 

Awor pueblo ta compronde dicon nos pais 
ta den un fase di deterioracion pasobra nos 
propio Parlamentarionan no tin ni e conoce- 
mento y tampoco ta tuma e decencia pa busca 
informacion mas aleu pa despues formula 
ponencianan cu nan por defende. Ta pesei 
lider di fraccion di AVP mester stop di malin- 
forma pueblo cu cifranan economico sin base 
of keda sin scirbi! 


NB. E fuentenan pa substancia e articulo aki 
ta origina di CBS y CBA. 

Detencion 
pa maltrato 
cu arma y 

destruccion 


DIALUNA 23 di novémber 2015, alrededor di 4’or 
di mardugá, Central di Polis a dirigi un patruya na 
un cas na Kirindongo Abou pa un caso di maltrato y 
destruccion. 

For di un investigacion cu Polis a realisá a resultá cu e 
hómber, J.I.I., di 22 aña di edat, den oranan di mardugá 
a bay na cas di su ex pareha i exsigi pa drenta paden. 

Aki a surgi un discucion durante cual el a maltratá e 
dama, destrui glas di e porta di cas, pa despues bandoná e sitio. 

Den oranan tempran di mainta e sospechoso a bolbe n’e cas y a drenta 
paden. 

Ruman hómber di e dama (29 aña) cu a bai trata di intermediá, a keda 
hinká p’e sospechoso na altura di su garganta cu un opheto scérpi. Cu 



ambulans a transportá e vfctima pa polich'nica, na unda despues di 
risibi' tratamento médico el a keda interná den hospital St. Elisabeth. 
N’e sitio Polis a detené e sospechoso J.I.I. y a bay warda cuné na unda 
a present’é dilanti di fiscal auxiliar cu a ordená su encarselamento pa 
mas investigacion. 


Corsou ta 
conoce su di 

14 morto di 

trafico pa 
aña 2015 


DIADOMINGO mérdia 22 di novémber alrededor di 12.30’or, Central di Polis 
a risibi yamada di un accidente cu herido serio riba Helmin Magno Wiels Blvd. na 
altura di un centro comercial. 

For di investigacion preliminar cu Polis a realisá n’e sitio, a sali na cla cu un dama 
chauffeur cu tabata core rib’e caminda en cuestion den direccion di Parasasa, pa un 
motibu te ainda desconosi' a baha na man drechi di caminda y despues di a pérdé 
control riba su stuur a bay resultá na banda robes di caminda. 

Na momento cu e vehi'culo a kita na man robes, el a bay dal contra un palo di mata. 
E auto a sigui zwaai pa despues dal contra un di dos palo di mata i para. 

A consecuencia di e dalmento aki, e chauffeur di e auto di famia a sufri diferente 
lesion y den un situacion critico a keda hiba polich'nica cu ambulans. 

E vi'ctima a fayece a causa di e lesionnan grave cu e la ricibi. E dama a keda identi- 
ficá como Aisha Joshida Quirindongo, nasi na Córsou, 8 di óctober 1988. 
Esaki ta bira e di 14 vi'ctima di tráfico na Corsou. 

Personal di Departamento di Tráfico cu ta encargá cu e investigacion di e dalmento 
aki ta haci un yamada na testigonan cu por tin informacion tocante di e accidente 
aki, pa tuma contacto cu e Departamento en cuestion na 8666137 óf por yama 917. 

Sr. Guillfred Besaril (MEP): 

"Ki dia Minister di Husticia 
ta cuminsa pone atencion riba 
prevencion di criminalidad? ,# 


DURANTE rueda di prensa semanal di 
Partido MEP, Parlamentario Sr. Guillfred Be- 
saril, a elabora rib’e situacion di insiguridad 
reinante den nos comunidad. Parlamentario 

Besaril a declara lo siguiente: 

“Atrobe Aruba a cera un fin di siman cu un 
cantidad di ladronicia arma. Simplemente 
dor di pasa rib’e paginanan di noticia riba 
internet, ya por nota caba cu nos pais no ta 
esun di antes mas. 

E falta di maneho den husticia a haci cu tin un 
free for all awendia y criminalnan tin frontera 
liber pa trece tur tipo di arma pa comete nan 
fechorianan. 

E pregunta clave den tur esaki ta: 

“Ki dia Minister Dowers ta cuminsa pone 
atencion riba prevencion di criminalidad?” 

Ya pa basta tempo fraccion di MEP ta boga pa 
pone mas Polis riba caminda. Pueblo ta haya 
falta di mira Polis ta patruya de bario. Esaki 
no solamente lo contribui n’e prevencion di 
criminalidad, pero tambe n’e sintimento di 
siguridad di e ciudadano. 

Banda di introduccion di mas Polis, fraccion 
di MEP ta haya cu ta necesario pa duna un 
contenido real n’e Departamento di Warda 
Nos Costa p’asina nan por controla nos 
frontera. 


Besaril ta remarca cu ta un realidad tristo cu 
awendia nos frontera ta manera un sefta y 
tur tipo di arma y otro articulonan ilegal ta 
drenta nos pais. Si duna Warda Nos Costa e 
autoridad necesario esaki lo yuda sigura nos 
frontera y lo evita cu entre otro arma y otro 
articulo ilegal por drenta nos pais. 

Lamentablemente Aruba ta cera un 
otro weekend caminda locual ta 
resalta den noticia ta un serie di 
ladronicia y atraco, mayoria di 
nan cu arma di candela. 

Casonan di malhechornan 
fuertemente arma cu ta drenta 
cas di ciudadanonan inde- 
fenso maltratando 
nan y lagando 
nan atras no 
solamente 
cu e daño 
material 
s i n o 
tam- 
b e 


un daño emocional y un sintimento di no ta 
safe ni den nan mes un cas. 

Ta bira ora p’e Gobierno aki cuminsa tuma 
husticia y siguridad di nos pueblo na pecho, 
y si nan no por, nan baha pa caba pasobra tin 
otro cu si tin Aruba na pecho y si kier traha pa 
hiba nos pida baranca padilanti. Comu- 
nidad di Aruba tambe kier pa solo 
briya pa nan!”, Parlamentario 
Besaril a termina. 





Registra awo! 

Manda bo e-mail na 
noticia@awemainta.com 

E SIMAN AKI 



NOORD 

TA HABRI 

OFICIALMENTE 


Servicio di 5 strea 
pa pueblo di Noord! 


E prome di cinco Edificionan Multi- 
funcional planea pa Aruba a keda cla 
juni ultimo. 

Despues di esey a traha duro pa prepara 
acomodacion pa entre otro Hulpbestu- 
urskantoor (HBK). Durante e periodo ey 
a habri nan porta tambe oficina di AZV, 
MedLab, Calloway, Psycoach y na cum- 
insamento di 2016, Servicio di Impuesto 
ta habri un oficina den MFA Noord. 

Un di e instancianan mas importante den 
MFA ta Hulpbestuurskantoor di Noord. 
HBK-Noord tabata ubica den un edificio, 
cu pa hopi aña, no tabata adecua pa pro- 
cesa e cantidad creciente di servicionan 
cu nan por ofrece y clientenan cu tabata 
tin mester di nan servicio. 

Pa haci e situacion mas serio ainda, e 
edificio bieu di HBK no tabata esun di 
mas apto pa ricibi clientenan. 

Juli ultimo, mas o menos un luna despu- 
es cu a caba cu construccion di e MFA, 
HBK-Noord a muda y despues di algun 
dia a cuminsa ofrece su servicionan den 
e MFA. For di e tempo ey caba por tende 
di clientenan satisfecho di e servicio di 5 
strea cu awor pueblo di Noord ta dispone 
di dje. 

Como cu un gran parti di nan ase- 
guradonan ta di Noord y 


becindario, AZV a disidi di habri un 
filial den MFA Noord, p’asina e servicio 
ta mucho mas cerca y ta hopi mas efi- 
ciente p’e cliente cu ta biba na Noord y 
bicindario. 

MFA Noord t’e prome MFA cu a keda 
traha, pero tambe uno cu ta hopi peculiar 
den e hecho cu tin un acuerdo di cooper- 
acion estrecho cu Centro di Bario Noord, 
pa entre otro hunto traha na beneficio di 
Noord y besindario. 

MFA-Noord t’e prome edificio publico cu 
ta 100% sostenibel den e sentido cu tin 
suficiente solar panel instala eynan, un 
total di 330 cu ta genera mas energia di 
loke e edificio mester. E edificio Multi- 
Funcional ta rekeri aproximadamente 90 
KW, mientras cu e panelnan solar ta gen- 
era 100 KW. Esaki ta haci e edificio uno 
historico, pero tambe unico na Aruba. 
Diahuebs awo, MFA-Noord ta keda inau- 
gura oficialmente y n’e mesun momento 
ta cuminsa un era nobo pa Noord, pero 
tambe pa henter Aruba. MFA-Noord t’e 
prome di cinco MFA cu ta keda construi 
na Aruba. N’e momentonan aki MFA 
Paradera ta den fase di construccion 
basta avansa y MFA-Savaneta ta den 
proceso di desataho publico. E proceso 
pa MFA-Sta. Cruz y San Nicolas tambe 
ta basta avansa. 

A yega tempo pa Gobier 
SKOA y scolnan cambia r 
maneho a base di ley 



RECIEN Directiva di SIMAR a yama un reunion cu mae 
stronan di SKOA pa duna informacion tocante varios 
punto di atencion regardando e scolnan di SKOA. 


Lastimamente e reunion aki no tabata muchu bon 
bishita. Directiva di SIMAR ta lamenta esaki ya cu a 
constata cu hopi di e informacion treci dilanti, cual 
ta di suma importancia, no tabata na conocemento 
di esnan presente. 


E meta di e reunion tabata pa informa 
maestronan di SKOA debidamente di 
e caso andando y di contenido di ley 
cu por trece cambianan grandi den e 
forma cu Gobierno ta atende cu scolnan y 
empleadonan di SKOA. 


Mayoria di: 
ers, bibliot 
y/of un £ 
esakinan 
donacion. 
maestronai 
Tur esakinan i 
si tin nan pa scolnan di Gc 


Directiva di SIMAR a comparti informacion obteni durante 
reunion cu directiva di SKOA. A resulta cu no tabata tin 
transpariencia suficiente ya cu gran parti di e in- 
formacion y detayenan cu SIMAR a trece dilanti 
tabata desconoci p’esnan presente, incluso pa 
cabesantenan. 


Loke a resalta tambe ta cu hopi 
maestro 

no tin e informacion corecto di e caso 
cu algun mayor a lanta contra SKOA, 
di posibel consecuencianan si cobra y/o 
obliga mayornan di paga "schoolgeld" y 
tambe di e detayenan di loke ley ta encera 
pa cu cubrimento di gastonan di scolnan. 


Gastonan di scolm 
Gobiemo, in( 
infrastructi 
material n: 
remplaso 


ers , maes 


Gas 
awa y telef 
di scolna 
disponibilidac 


Esaki 
besani 
haci g< 
nan deb 


E punto di mas importante cu SIMAR a trata t’e impacto grandi cu 
e caso cu mayornan a lanta contra SKOA a causa den su scolnan y di 
e cambio drastico cu lo mester tuma lugar den e maneho di Gobierno pa 
cu SKOA su scolnan si maestronan di tal bira mas conciente di loke ley ta 
pa cu e derecho di scolnan di SKOA. 


AfaeS^ 


Esnan prese 
cambio drast 
ento y e custum 
scolnan y person. 
toca caha di Land A 


A bi 


rc 


encera 


responsa 

dirige 


Den “Staatsrecht Aruba” ta poni claramente cu “bijzondere scholen” cu ta cumpli cu condi- 
cionnan stipula den “Landsverordeningnan” di enseñansa mester ser trata y atendi cu e 
mesun condicionnan cu ta atende scolnan publico. E palabra “maatstaf ’ ta ser usa, bisando 
literalmente cu Gobierno mester midi cu e mesun midi pa tur scol, tanto publico como “bi- 
jzonder” na cualnan SKOA su scolnan ta pertenece. 


co 
pa su s 
n'e 1 

Directiva di SIMAR 
areunicu 
Directiva di SKOA 

no, 

ian 

m publico ta ser cubri directamente pa 
:luso esnan di coriente, awa, personal, 
ara y material. E scolnan aki tin airco, 
a abundancia (di desaroyo y technico), 
(“vaste invallers”), “remedial teach- 
tronan di guia y asistente di klas. 

scolnan di SKOA cu tin airco, comput- 
eca y material tecnologico, un gazebo 
irea pa hunga ta scolnan cu a haya 
pa medio di recaudacion di fondo y/o 
. Masha poco tin personal di sosten p’e 
n den klas y ta soña di tin un asistente. 
nester tin pa tur “bijzondere scholen” 
)bierno. 

tonan di coriente, 
on ta sali for di fondonan 
n di SKOA, cu ta limita e 
I di fondo pa cumpra material 
li desaroyo y pa gastonan 
zional pa funcionamento di e 
scolnan. 

ta causa cu hopi maestro y ca- 
te ta hinca man den nan saco y 
asto na scol y alumno cu no ta 
er. 

:nte tabata di acuerdo cu SIMAR cu un 
ico mester tuma lugar den e pensam- 
ber cu a bira practicamente cultura di 
al pa percura pa cubri gastonan cu ta 
ruba. 

i tempo pa Gobierno carga su 
bilidad segun ley y pa SKOA y 
intenan di su scolnan bira mas 
nciente di loke ley ta prescribi, 
;colnan y su personal por yega 
frato, sosten y material mescos 
cu scolnan publico. 


s 




RECIEN Directiva di SIMAR a reuni cu 
directiva di SKOA pa trata diferente punto. 
Entre otro a papia tocante e problematica 
entre SKOA y Minister di Enseñansa y tocante 
e situacion financiero di SKOAy e influencia 
di esaki riba enseñansa y maestronan. 
Topico cu tambe a ser trata t’e actividadnan 
escolar y e “bodemprocedure” y su conse- 
cuencianan pa scolnan di SKOA. 

E reunion cu SKOA, representa pa directora 
Sra. Josette Daal, un representante di direc- 
tiva di SKOA y hefe di personal a cana den un 
ambiente ameno y tanto SKOA como SIMAR 
tabata riba un liña pa loke ta bienestar di 
enseñansa en general. 

Finansas 

Sra. Daal a duna di conoce cu recien SKOA a 
caba di entrega e ultimo relatonan anual na 
Ministerio di Enseñansa y cu e siman aki nan 
lo entrega esun di 2014. 

Gobierno na su turno a cuminsa “verreken” 
subsidionan pendiente. Pues pronto funcio- 
namento di scolnan di SKOA lo bay bek na 
normalidad. 

SKOA a duna un splicacion na SIMAR tocante 
cuentanan di credito y cu tin palabracionnan 
haci pa no cera esakinan nunca. SIMAR a 
confirma informacion ricibi cu un cuenta a 
cera y e splicacion di SKOA pa cu esaki tabata 
cu e motibo ta un malentendimento cu entre 
tanto a ser soluciona. 

Actividadnan Escolar 

SKOA a splica tambe cu na ningun momento 
a prohibi scolnan di tene actividad. Loke si a 
enfatisa ta cu no ta permiti pa cobra mayor- 
nan pa nada y cu no por haci uso di placa cu 
a drenta pa actividad. 

Esaki pa motibo cu mester ta cauteloso en es- 
pera di e culminacion di e “bodemprocedure” 
cu ta inclui un desicion si en berdad por cobra 
pa actividad den “schoolgeld”. Na prome in- 
stante cabesantenan a dicidi unanimamente 
cu nan lo no tene actividad ya cu esakinan ta 
rekeri placa y menos di 50% di pago pa esaki- 
nan a drenta, pues ta practiamente imposibel 


pa organisa actividad manera custumber. 
Na ultimo momento esnan di enseñansa pri- 
mario, teniendo e mas chikitonan na cuenta, 
a dicidi di toch haci actividad y SKOA a pal- 
abra cu lo tene esakinan simpel, na nivel di 
klas y sin cobra mayornan. 

Entre tanto SKOA lo mester a reuni cu ca- 
besantenan di e otro tiponan di enseñansa 
pa haci palabracionnan nobo regardando 
actividadnan. 

Caso Di Mayornan Contra Skoa 

Rib’e tema di e “bodemprocedure” SKOA 
a bisa cu esaki lo por tuma hopi tempo pa 
yega na un culminacion. Sra. Daal a duna 
di conoce cu mientras tanto SKOA a laga un 
“accountentbureau” haci un investigacion pa 
yega n’e suma real di gastonan cu mester ser 
cubri pa su scolnan y su alumnonan ya cu e 
suma cu actualmente ta ser cubri pa medio 
di subsidio no ta realistico. E investigacion 
aki ta tuma lugar na un scol di cada tipo di 
enseñansa di scolnan di SKOA. 

Rib’e pregunta di SIMAR si lo inclui tur loke 
scolnan a adkeri pa medio di recaudamento 
di fondo y donacion, por ehempel computers, 
airco’s, infrastructuray tecnologia e contesta 
tabata positivo. 

SKOA a duna di conoce cu den caso cu 
mayornan haya rason, esta cu no por cobra 
“schoolgeld” mas, Gobierno lo mester cubri 
tur gasto di SKOA su scolnan. 

SIMAR y SKOA ta rib’un liña pa loke t’e es- 
encia di enseñansa Catolico cu mester enfoca 
rib’e desaroyo intelectual, social-emocionaly 
spiritual di su alumnonan. Nan tur dos ta di 
acuerdo cu e maestro mester ta sigur y mester 
di e material y sosten necesario pa por eherce 
su profecion na un nivel halto pa por obtene 
resultadonan positivo. 

Tambe SKOAy SIMAR ta comparti e opinion 
cu tur scol cu ta cumpli cu e condicionnan 
stipula den “Landsverordening”, mester 
haya e mesun trato, material y ayudo cu ta 
ser duna n’e scolnan cu ta cay directamente 
bou di Gobierno. 

ARUBA BANK 

TA SIGI SOSTENE 

HUBENTUD 
ATRAVEZ Dl 

#G4N15 

GOOD4THENEIGHBORHOOD 

Maria College MAVO 
ta presenta programa pa 
spaar mas impresionante 


r 

1 —| Websiter 

www.awemamta.com 


wm\ Facebook: 

www, face book. c om/awemain ta 

AWE* 

E-inail: 

notida@awemainta.com 

Mainta 

583 1400 583-1444 

#1 online. 

DIABIERNA 20 di november Aruba Bank a presenta un bunita 
anochi final digno di elogio na Paseo Herencia Mall p’e scolnan par- 
ticipante den e conocido Good for the Neighborhood 2015 of #G4N1, 
cu a consisti di teamnan di Mon Plaisir College MAVO, Ibero Ameri- 
can High School, Colegio Arubano, Colegio San Nicolas, Colegio San 
Antonio MAVO, Middag MAVO, Maria College MAVO, International 
School of Aruba, y Scol Practico pa Ofishi Santa Cruz. 

Durante di un evento super anima a presenta e videonan cu conse- 
honan valioso di parti di studiantenan di e competencia anual Good 
4 the Neighborhood y a anuncia e teamnan ganado cu a presenta e 
miho video cu tipnan pa cu spaarmento. 

Aruba Bank a entrega e checknan n’e scolnan ganado; esta 5,000 
florin na Scol Practico pa Ofishi Santa Cruz, 7,500 florin na Colegio 
San Antonio MAVO y e premio maximo di 10,000 florin a bay pa 
Maria College MAVO. E ganadonan a keda feliz cu nan premionan 
y a anuncia cu nan scolnan tin diferente plan pa inverti e fondonan. 

Good4theNeighborhood ta sigui desaroya y evoluciona cu tempo y 
ta presenta retonan interesante y educativo cu un proceso creativo 
y na scolnan secundario di Aruba. Den pasado a reta e hobennan pa 


presenta gestonan den comunidad, pa nan scol y pa fundacionnan 
valioso. 

Pa e aña academico 2015/2016 a invita nan pa crea un video cu ta 
refleha e importancia di spaarmento y con pa aplica diferente tips 
pa cu spaarmento. 

Aruba Banky e miembronan di hurado a keda sumamemente inspira 
y impresiona p’e diferente videonan y programanan. Tur video ta rib’e 
pagina di Facebook di Aruba Bank, www.facebook.com/arubabank. 

Aruba Bank a regala tur team participante y nan fannan, incluyendo 
coleganan y docentenan di nan scolnan, famia y amigonan un anochi 
cu hopi bon ambiente y e tema “movies”. 

E entrada tabata bunita decora y a “roll out the red carpet” pa tur 
invitado. 

Ademas tabatin un area pa VIP, un biaha mas a presenta un fabuloso 
photobooth cu “props” den estilo di un “Movie Night”, y a parti pop- 
corn, hotdogs y refresco pa tur esnan presente. 

Aruba Bank ta gradici tur e scolnan y docentenan cu a apoya e 
proyecto y alavez ta felicita tur participante na #G4N2015! 




MESTER Dl PLACA? 


EMPENA Y CUMPRA 0R0 



PASA Y COMPROBA PA BO MES! 



JUWELENHUISJE 

ORARIO I0AM - ÓPM DIALUNA TE DlABlERNA 



^ORANJESTAD WERFSTRAAT 7 LOK. 12 TEL 588 4141 O SAN N1COLA5 B. V/O VEEN ZEPPENFELDSTRAAT 14 TEL 584 4141 j 

Servicio pa 
Comunidad 


%|AV Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: Serv. Noord N.V. 

Pariba di Brug: San Lucas N.V. 


Dokter na Warda 


Pabou di Brug: N/A 
Pariba di Brug: N/A 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


itui 

* Media 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Yentl Lieuw ta sigui 
cu pasion pa Aruba 

Treciendo noticionon educotivo no Ingles codo oro 



m,hutes on tme WUP eve.^ hour 
WEEKCtrS OH AiFM! 




I ‘«Vtn 


E ta gusta Aruba y ta 
encanta pa lanta tur 
mainta y bay trabao 
sabiendo cu na final 
di dia e lo informa e 
comunidad di Aru- 
ba. 

AFMaruba.com ta 
orguioso di Yentl 
su gran exito cu 
su programa na 
Ingles. 


AFM NEWS HOST 

xYENTL LlEUW 

' cT p!*ESEW»N(i CDUCKtraMl. NEW5 


AFM Aruba ta keda subi den su ranking como Bo 
Pocket Radio. Via su app riba iPhone of Android of 
Tuneln, downloads ta creciendo hopi y e conocido y 
dinamico Yentl Lieuw ta trece noticianan educativo 
na Ingles cada ora. 

E ta anchor, productora, reportera y ehecu- 
tivo na AFMAruba.com y un afiliado di NBC. 
Eynan e ta responsabel pa informa y reporta to- 
cante un variacion di topiconan incluyendo biahe, 
negoshi, politica y estilo di bida. 


Scirbi y schedule intrevista, busca promocion y 
sponsor pa su programa. 

E ta atrae participantenan di un gran variedad di 
fuentenan di media manera corantnan internacio- 
nal, revistanan, radio stationnany red di television. 
Tambe e ta hopi gusta pa su coleganan di media, 
ta wordo apunta consistentemente pa ta anchor pa 
shownan bibo y ta reconoci como e reportera mas 
eficiente y profesional di su team. 


Yentl semper tabatin pasion pa media, ta 
un reportera pasiona y ta traha duro 
pa media. 


E la bin Aruba dor di un oportuni- 
dad cu a presenta na ATV pa pre- 
senta noticia di su mesun estilo di 
bida y programa di noticia. 


afm apiuba 

o® 









































































AWEMainta Diamars, 24 November 2015 


17 


“E reforma ta necesario, con nos sistema lo 
wordo reforma ta punto di discusion ainda" 

Durante e tayer di impuesto hunto cu IMF 



DIALUNAmainta Minister di Finanzas, Angel 
Bermudez conhuntamente cu specialistanan 
di Internacional Monetary Funds (IMF) y 
Banco Central (CBA) a inicia un tayer tocante 
impuesto. Durante e prome parti di e tayer 
aki a papia riba reforma fiscal, diferente 
forma di impuesto cu ta wordo uza den 
Caribe, iniciativanan di impuesto na nivel 
intemacional como tambe diferente topiconan 
relaciona cu impuesto riba tereno comercial. 
Segun e mandatario, despues cu siman pasa a 
trata y keda codifica den Parlamento e di dos 
parti di e maneho beneficioso yama 
tambe ‘begunstigend beleid’, 
mester sigui expande nos 
conocemento y tende di 
diferente experto kico 
t’e desaroyonan den 
diferente pais, riba nivel 
global y tambe den 
region 
riba 


tereno di impuesto. 

“Nos mester sa kico t’e movecionnan, con 
demas pais ta reformando y con nan ta 
cambiando nan sistema di impuesto. Fuera di 
esey e ta bon pa nos tambe sa con e desaroyonan 
tanto economico y social ta bayendo y con nos 
mes ta desea pa esaki cana den futuro”, asina 
e mandatario di finanzas a expresa. 

Manera e mandatario a indica na varios ocasion 
Aruba ta conta cu un avalancha di leynan di 
impuesto. Ta papia aki aproximadamente di 
mas cu 24 ley di cual tur ta hopi anticua manera 
nos actual leynan di invoerrechten, 
grondbelasting, succesie belasting, 
overdrachtbelasting, entre otro cu 
ta data di 1908, pues ta leynan cu 
tin mas cu 100 aña bieu. 
Durante e presentacion, 
specialistanan di IMF a 
comparti cu actualmente 
den nos region ya caba tinl2 
isla cu a adopta e sistema 
di “Value Added Tax” 
(VAT). Segun Minister 
Bermudez esaki ta un 
forma di ‘sales tax’ 
basta complicay cu ta 
rekeri basta trabou 
administrativo. 
“Nos mester 
wak kico ta 
nos situacion, 


personalmente mi no ta mucho convenci cu 
e sistema aki por funciona cerca nos aunke 
cu nan a introduci’e na Corsou si cu 4 tarifa 
pero mirando cu Aruba basicamente no tin 
un produccion interno grandi e lo ta mucho 
complica pa nos” e mandatario a splica. 


Di otro banda, Minister di Finanzas ta kere 
den un tipo di ‘sales tax’ mas simpel, cu menos 
trabou administrativo y cu ta mas efectivo 
pa ehecuta tanto di parti di e comerciante 
como di parti di e consumidor. Sin embargo 
e mandatario ta sigur cu e reforma aki 
ta necesario, principalmente si tene na 
cuenta e edad di nos leynan di impuesto y 
e inefectividad cu esaki ta trece cun’e, cu e 
consecuencia tambe di e falta di cumplimento 
pa cu e leynan aki. 

Minister Bermudez a aclaria cu e manera cu lo 
reforma nos sistema di impuesto no ta decisivo 
ainda, pues esey ta punto di discusion. 

“Nos mester bin cu tur e proposicionnan y a 
base di e discusionnan cu tur esunnan cu tin 
conocemento di e materia aki, nos lo por yega 
n’un conclusion riba ki forma di cobramento 
di impuesto ta optimal pa nos economia, nos 
comunidad y naturalmente pa nos caha di 
Gobierno”. 


Finalmente e mandatario di finanzas ta 
satisfecho cu e participacion durante e prome 
dia di tayer di IMF y tur presente cu a manifesta 
nan interes den e topico aki di impuesto y cu na 
mes momento ta den posicion tambe pa hib’e 
discusionnan aki. 

“Tanto den e parti di Gobierno cu presencia 
di Departamento di Impuesto 
pero tambe di parti di politica, 
varios parlamentario tambe 
tabata presente y mi ta kere 
cu ta bon pa nan tur tuma 
nota di e desaroyonan global 
y regional rib’e tereno aki y 
asina den futuro discusionnan cu 
nos lo tin pa cu e reforma cu nos 
tur kier trece, e conocemento 
t’ey y nos lo por hiba debatenan 
al caso, cu menos emocion pero 
si unda cu nos lo por yega na 
conclusionnan riba kico ta deseabel 
pa nos pais”, asina Minister Bermudez a 
expresa. 

Workshop 


Fotografia 


DURANTE aña 2015 Stichting 
Monumentenfonds Aruba (SMFA) 
a organisa diferente workshops di 
fotografia. 

Diaranson awor dia 25 november 
lo tin e ultimo workshop p’e aña 
aki caminda lo pone atencion na 
fotografia di monumentonan anochi. 
E workshop lo cuminsa na oficina di 
SMFApa 6:30 pm despues lo bai n’e tanki 
di awa di Kibaima y e ruina di Balashi. 
E workshop lo keda conduci pa 
Jason Margarita y tin un costo di 
solamente diez florin pa persona. 
Pa registracion y mas informacion 
por tuma contacto cu Stichting 
Monumentenfonds Aruba na 582 4014 
of m.nava@monumentenfondsaruba. 
com. 


"We are Aruba" obtenibel awo na DeWit 

& VanDorp Stores 


DIASABRA 21 di 

november Linda Reijnders 
tabata presente na Van 
Dorp Book and Office 
Dakota pa presentacion 
di su buki “We are Aruba”. 
E buki ta obtenibel na 
ingles y na Hulandes y 
ta obtenibel na tur 3 e 
boekhandelnan, esta 
Aruba Post San Nicolas, 
De wit Book and Gift den 
Caya Betico y Van dorp 
Book and Office na Dakota 
y tambe na tur e hotel shop 
nan y airport shop nan di 
De Wit & Van Dorp. 

Diasabra ^^CIl[N C H A 
awor, 

Paranda Di 

Bochincha! 


Cruz Cora kier trece tur 
persona cu limitacion mas 
serca di comunidad 


DIASABRA awor t’e gran dia. Despues 
di hopi luna di preparacion, porfin e dia ta 
yegando. Cu Paranda di Bochincha, Cruz 
Cora kier trece tur persona cu un of otro 
limitacion mas serca di comunidad, mustra cu 
nan tambe tey. Esaki pa pone enfasis rib’e Dia 
Internacional pa Persona cu Limitacion. 

E ruta pa Paranda di Bochincha 2015 ta: 
Salida: 2pm for di Compleho Deportivo 
Jara na Savaneta- Savaneta-Cura Cabai- 
Bernhardstraat-Springfield-Pastroor 
Hendrikstraat-Rotonde Filomena College- 
Weg Seroe Preto-Grot di Lourdes-Crusada 
Weg Seroe Blanco-Brazil-y yega bek Compleho 
Deportivo Jara. 


Cruz Cora Aruba kier pidi tur participante y 
chauffeur ditruckparegistraentre 12’ory l’or 
na Compleho Deportivo Jara p’asina Line-up 
bai bon y por sali na tempo. 

Paranda di Bochincha no por existi sin e sosten 
di tur su sponsors y voluntarionan. Cada aña 
e grupo di sponsors ta bira mas grandi y por 
casi bisa cu e actividad ta wordo carga pa tur 
e partners aki. 

Nan entusiasmo p’e proyecto ta haci’e posibel 
y pesey Cruz Cora Aruba ta yama danki na: 
Aruba Airport Authority, Valero Marketing 
& Supply, Diario, Prographics, Interprint, 


ClickPrint, Magic FM, Power FM, Hits 100 
FM, Galactica FM, Aledda N.V., Manrique 
Capriles, Red Sail Sports, Fundacion Clinton 
Whitfield, La Cabana Beach & Racquet 
Club, Holiday Inn Hotel, SuperFood, Bright 
Bakery, Evelien van Dijk, Erlinda Leysner, 
Martica Arends, Marieta Wanopa, Sharlene 
Bitorina, Panaderia del Pueblo, Hot Ones 
Band, Freezone Aruba, Oduber Agencies, 
Compra-Tropic Ale, Compleho Deportivo Jara 
y na tur otro silent sponsors. Masha masha 
danki pa boso entusiasmo y sosten. Danki na 
Team Bochincha. 



INTERPRETA un cancion di Pasco semper 
ta un satisfaccion pa tur cantante, mas aun 
un cancion cu un contenido asina profundo 


cu palabranan di anhelo p’e niño Hesus 
manda e cura pa enfermedat tan cruel 
cual ta cancer. 

For di dia cu a scucha e cancion e la touch 
nos curason i nos a tume brasa habri for 
di e compositor Elton Trimon. 

Asina mi persona Jelitza Croes 
conhuntamente cu mi yui Zarel 
Yarzagaray a graba e cancion pa e pueblo 
di Aruba, cual for di e cancion a nace un 
bunita proyecto pa dedica e cancion «Uni 
den oracion» na Mary Joan Foundation. 
Un fundacion cu ta traha incansabelmente 
pa sostene esnan diagnostica cu cancer na 
pecho, nan famia tanto na informacion y 
sosten. 


Danki na prome lugar na Papa Dios pa nos 
bida, nos talento, nos humildad. 

Danki Elton Trimon pa aserca mi persona y mi 
yui pa interpreta bo cancion. 

Danki na Fernando di checkpoint color cu for 
di prome biaha mi a aserke a sa di sostene e 
proyecto, cual tambe a diseña e cover. 

Danki Robert Thiel cu a donate 50 cd pa Mary 
Joan Foundation. Finalmente danki pueblo di 
Aruba pa acepta e cancion. 

E CD ta obtenibel na oficina di fundacion. 

Pa mas informacion por tuma contacto cu nos 
na Sabana Blanco #8 of na 588-9999. Tambe 
por sigi nos riba FB: Mary Joan Foundation 
Aruba 


Jelitza y Zarel ta dedica 
nan cancion di Pasco na 
Mary Joan Foundation 

Minister Paul Croes: 

Ciere di #Stopawo tabata 
sumamente bunita 




543 MUCHA a participa den e 
competencia riba derechonan di mucha 
organisa pa Ministerio di Asuntonan 
Social, Hubentud y Labor, fundacion 
Respeta Mi y Bureau Sostenemi. 

Hunto cu otro instancianan social a logra 
hasi e campaña di stop abuso di mucha pa 
2015 uno hopi grandi. 

No tin nada cu ta duna bo mas satisfaccion 
cu mira muchanan feliz, contento y 
orguyoso. Muchanan creativo cu ta wordo 
guia pa maestronan cu ta hasi nan trabou 
cu dedicacion. Un actividad hopi bunita 
unda e creatividad, alegria y energia 
infantil a pone tur hende goza y pasa bon. 
110 mucha hunto cu maestronan y 
cabesantenan di scol y bin ricibi nan 
premio y a haña ayudo di Minion cu a 
laganan pasa super dushi. 

“Na momento cu bo tin union den e 
tereno social, husticial, educacional y di 
salubridad bo ta logra cosnan grandi. Nos 
hunto mester sigui bringa pa derechonan 
di nos muchanan”, tabata palabranan di 
Minister Paul Croes n’e occasion especial 
aki. 


Diabierna mainta na La Cabana Beach 
Resort, a haci entrega di e premionan na 
muchanan di scolnan preparatorio cu a 
participa den e #STOPAWO su campaña 
“derecho di mucha ta conta.” Mas di 
500 mucha a participa for di scolnan di 
Enseñansa Publico DPS y SKOA. Minister 
Michelle Hooyboer-Winklaar y Minister 
drs Paul Croes a disfruta di e creatividad 
y inocencia infantil durante e mainta aki. 
“Awe ta dia pa nos muchanan goza y 
diverti pero mas cu tur cos compronde for 
di chikito kico ta nan derecho, for di un 
cantidad di derecho cu a wordo entrega 
nan e scolnan, nan por a escoge uno y cu 
full e klas a traha riba un obra, asina nos ta 
educa nos muchanan y siñanan balornan 
importante pa nan mes”, Minister Croes 
a declara. 

Premio obra di man of collage Ganador 
obra “nos mundo” Cayena Kleuterschool, 
finalista a bira obra “e Shoko” Anglo 
Kleuterschool. 

Premio cantica of poesia Ganador Anglo 
Kleuterschool y finalista Tarsicius School. 


Sorteo Big Whoel Lottery 


23 November 2015 


Diario: 

1281 - 7499 - 6950 

Corsow: 

5582 - 6822 - 4557 

Super4: 

2800 

Flamingo: 

6354 - 4470 - 6615 

Smarty: 

5675 - 9804 - 8493 

Dayly: 

7676 - 2194 - 4074 


Undabo placa ta 
SIGUR! <i 

E COLABORACION entre 
Aruba Bank y Ceque College 
a resulta den un rotonde 
sumamente bunita cu ta 
refleha e alegria y ambiente 
di celebracion di e dianan di 
fiesta di Fin di Aña. 

E rotonde a wordo inaugura 
riba diahuebs cu musica di 
Katateeners y presencia di 
miembronan di gerencia 
y personal di Aruba Bank, 
e team di Bo Bario y e 
hobennan y docentenan di 
Ceque College cu a ehecuta 
e trabao. 

Un Pasco Clasico tabata e 
vision cu ta keda refleha 
den e diseño di e rotonde di 
Hato, cu balanan di Pasco, 
kerstboomnan moderno 
y decoracionnan den e 
colornan cora, berde y oro, 
cu 2 shoco cual ta forma parti 
di e logo di Ceque College cu 
ta significa sabiduria. 
Habitantenan di Hato cu a 
yega cerca pa presencia e 
cendemento di luz a keda 
sumamente contento cu e 
bunita diseño. 

Aruba Bank ta gradici Ceque 
College pa nan colaboracion, 
esfuersonan y creatividad. 


















Pa recaudación di fondo anual 

APG ta organisa un 
Bingo di Pasco dia 28 
di november próximo 


ARUBAANSE Padvindsters Gilde 
t’e organizacion di guia femenino di 
Aruba, cu ta preparando pa celebra 75 
aña na 2016, cu e organizacion ta guia 
mucha muher- y hende muhernan di 
Aruba den e mundo di guiadismo. 

Pa celebra e aniversario importante 
aki, APG ta organisa diferente evento 
pa su miembronan y tambe pa henter 
comunidad. E prome evento ta un 
recaudacion di fondo den forma di un 
“Christmas Bingo”, un Bingo di Pasco. 

E “APG’s Christmas Bingo” aki lo tuma 
lugar dia 28 di november venidero. E 
bingo lo tuma lugar na Centro di Bario 
Brazil, cu tin parkeo amplio y tambe 
un lugar amplio pa hungadornan cu ta 
participa n’e bingo. 

E bingo lo tin un esfera navideño. Lo tin 
varios surtido di cuminda y cos dushi 
navideño y cu un bar bon surti. 

Lo tin 10 wega di bingo cu mas di Awg. 
2,500.00 na premio cash. E cantidad di 
premionan ta scogi cu e pensamento cu 
p’e ganado lo ta ideal pa habri e luna 
di december cu un bon yudansa p’e 
compra di e delaster cosnan pa celebra 
nos dushi Pasco. Sin laga afo cu lo tin 
diferente ‘door prizes’ pa tur presente. 
E carchinan di bingo ta obtenibel cerca 
tur e miembronan di e gruponan afilia 
na APG y cu ta reuni tur diasabra n’e 


diferente localidadnan. 

APG tin 7 diferente grupo rond di 
Aruba. Un grupo di San Nicolas cu ta 
tene nan encuentro n’e anterior cas di 
anciano. E grupo di Savaneta cu ta tene 
nan encuentro na clubhuis den cura 
di Funari, e grupo di Pos Chikito cu ta 
reuni den cura di Colegio St.Famia, 
grupo di St. Cruz cu ta reuni den cura 
di Maria school, grupo di Dakota den 
Pedro Gallegostraat (pabou di My 
Computer) y tambe grupo di Noord 
cu ta reuni den cura di scol Felipe B. 
Tromp. 

APG ta pidi bo yudansa como compañia 
pa contribui na compra di un buki 
di bingo, cu ta na bienestar di nos 
muchanan cu tin hopi necesidad pa 
cumpra materialnan. 

Por tuma contacto cu e organisacion 
na apg.arubangirlguides@gmail.com 
of por yama Sra. Grace Maduro (APG 
Financial Commissioner) na telefoon 
583-2650 y/o Sra. Cecilia Arendsz 
(APG Vicepresident) na 584-7193. 

Di antemano nos kier encurasha e 
pueblo di Aruba pa yuda nos cu e 
recaudacion di fondo aki y ta extende un 
invitacion na pueblo general amante di 
bingo pa bin y pasa un dushi anochi den 
esfera navideño cu APG su “Christmas 
Bingo”. 

Clasico, crioyo y super bunita 

SV Dakota y Kooyman 
ta presenta un 
"beyesa di rotonde" 
na Tarabana/Dakota 




DIAMARS for di 7’or di anochi, e 
luznan di e rotonde na Tarabana/ 
Dakota, riba Caya Betico Croes, 
ta wordo cendi cu un tremendo 
celebracion cu gaita den presencia 
di esunnan cu a crea y ehecuta 
e diseño, esta e hungadonan 
di SV Dakota, Team Damas y 
representantenan di Kooyman. 


E coordinacion di e trabao di e 
diferente rotondenan rond Aruba 
ta den man di Team Bo Bario, cu 
tambe lo ta presente. 

A scoge p’e decoracion casnan 
tipico di Aruba, recrea den 
miniatura, como tambe un replica 
festivo di Willem III Toren. Tur 
hende cu a pasa wak e trabao 


den proceso ta expresa cu nan ta 
hopi contento cu e diseño crioyo, 
clasico y super bunita cu ta evoca 
sentimentonan di nostalgia di e 
Aruba di antaño. Hopi trabao duro 
y esfuersonan di hopi hende a bay 
den e diseño pa por logra presenta 
e “beyesa di rotonde” aki cu tur 
hende por ta orguyoso di dje. 


Comunidad di Aruba henter 
y particularmente Dakota 
y Tarabana, y bisiñanan di e 
barionan den vecindario ta invita 
pa pasa un rato ameno diamars 
anochi ora lo cende e luznan y 
celebra e yegada di ambiente 
y alegria di Fin di Aña den e 
vecindario. 



































Costa Linda Beach 
Resort ta dedica 
sala multifuncional 
na Cy Holley 


AWEMainta Diamars, 24 November 2015 



RECIENTEMENTE Costa Linda 
Beach Resort a inaugura un sala 
pa uzo multifuncional cu a haya e 
nomber Cyrus Holley, dedica na un di 
e directornan di e hunta directiva cu a 
hunga un rol crucial den salvaguardia 
e hotel di timeshare pa su miembronan 
den temponan dificil. 

E iconico Cy Holley y su casa ta 
miembronan di Costa Linda for 
di tempo cu e hotel tabata bou di 
construccion, na 1991. E pareha, cu a 
bishita nos isla pa prome biaha na aña 
1971 a namora di biaha di “e luga mas 
bunita cu el a yega di bishita” y a stima 
Aruba y su hendenan, como tambe e 
amigonan cu nan a conoce na Aruba, 
incondicionalmente, den temponan 
bon y temponan menos bon. 

Presente n’e celebracion unda e dedica 
e sala na Cy Holley tabata su señora 
y otro miembronan di su famia, 
incluyendo su yiu homber Russell. 
Su señora ta conta cu nan tabata 
casa pa casi 51 aña ora cu su casa a 
fayece. Hunto nan a experencia hopi 
cambio, pero e vision di su casa for di 
prome biaha cu nan a bishita tabata 


pa introduci e isla na mas Mericano, 
como cu e tabata e luga mas bunita cu 
el a yega di bishita. 

For di nan prome bishita nan a namora 
tambe di e beach unda despues a 
construi Costa Linda. Cy, kende tabata 
un ingeniero kimico di profesion 
a dicidi di contribui mas y mas na 
nan hotel stima. El a pone su mes 
disponibel y a keda eligi pa ta parti 
di e hunta di directiva. E tabata un 
miembro pa nuebe aña, di cual seis 
aña el a fungi como presidente. 

Sra. Holley ta splica cu tabatin 
temponan inmensamente dificil, 
pero cu e apoyo di e miembronan, 
amigonan y Gobierno, kende tur 
tabata kier wak e propiedad ta exitoso, 
a logra salba haci loke mester a haci pa 
salba y salvaguardia e resort. 

Sra. Holley a expresa cu Gale Measel 
a haci un papel excelente tambe ora 
di tuma over y sigui padilanti y e ta 
spera di por introduci su bisanietonan 
na Aruba y Costa Linda, mescos cu el 
a introduci nan hunto cu su casa na su 
yiunan y nietonan. 

Como “Chairman of the Board” Gale 
Measel ta splica cu Cy Holley tabata 
un di e lidernan clave den resolve 
problema y salvaguardia e hotel ora 
cu Sun Development a bati bancarota 
na Aruba. Holley a haci posibel p’e 
hotel wordo cumpray p’e “ownership” 
bolbe den man di e doñonan. Na un 
otro ocasion, den temponan crucial, 
Holley tabata esun cu a envolve su 
mes financieramente den yega na 
fondonan p’e hotel por sigui, Mason 
a agrega. 

Esaki ta dos punto crucial den e 
historia di e hotel unda Holley a 
haci tur cos cu por y mester a haci 
p’e hotel por sigui, Mason a bisa, y 
ora cu a dicidi di construi un espacio 
multifuncional a dicidi cu lo rindi 
honor na Cy y su famia pa medio di 
dedica e sala na Sr. Holley. 

Anteriormente tabata haci uzo di e 
“sun deck”, cu ta aire liber, pero awo 
cu e espacio flexibel aki, e board tin un 
caminda apto pa reuni y e miembronan 
tin un luga pa uza pa actividadnan, 
pero tambe e personal tin un sala pa 
duna training, organisa reunion y 
otro actividadnan. E escogencia di un 
nomber p’e sala tabata un decision 
facil pa tuma, p’e liderazgo cu Cy a 
demostra actualmente Costa Linda ta 
loke e ta awe. 

Mason a añadi cu Cy tabata un ser 
humano “down to earth”, humilde, 
kende a stima Aruba, a tuma su rol di 
liderazgo hopi na serio y a traha den 
un ekipo pa haci e trabao cu mester a 
wordo haci. E isla aki cu tur miembro 


di Costa Linda ta yama nan di dos 
cas ta hopi gradici n’e hendenan di 
Aruba cu e calor humano cu nan 
ta brinda ta haci nan sinti nan mes 
berdaderamente na cas y feliz di tin 
e luho y placer di bin Aruba, Measel 
a conclui. 

Gale Measel a remarca cu nan ta sinti 
nan mes berdaderamente bendiciona 
cu tin bon hende pa haci e cosnan 
corecto na momento cu esaki tabata 
necesario. Naturalmente tur cos no ta 
perfecto, pero tin e boluntad semper 
pa traha pa soluciona tur cos, el a 
agrega. 

Concluyendo Russell a comparti un 
poco tocante di su bida cu su tata 
y a gradici tur esunnan presente y 
esunnan cu a dicidi di dedica e sala 
na su tata. E1 a splica cu ora e tabatin 
15 aña el a siña su tata hunga golf, 
simplemente p’e pasa mas tempo cun’e 
y siña mas posibel di bida di dje. 

“Ami ta exitoso pa via di dje y Costa 
Linda ta exitoso pa via di dje,” Russell 
a comenta, añadiendo cu su tata 
tabata un homber fuerte pa biba y 
trata cun’e y igualmente e tabata hopi 
apasiona y tabatin un amor inmenso 
pa comparti cu tur hende. 

E no ta pasa cu frecuencia cu un grupo 
grandi asina di hende ta organisa un 
tributo asina pa un persona, Russell a 
expresa cu admiracion. Finalisando, 
el a bisa cu su tata lo a responde e 
honor na su forma humilde di ta y e ta 
contento cu e reconocimento cu sigur 
su tata ta merece. 

Mcmera un 
famia grandi, 

participantenan a sostene Stealers 
Basketball su 5K Walk / Run 



ECOTECH Stealers Basketball ta gradici tur hende cu a 
sali na grandi riba diadomingo, 22 november ultimo pa 
aporta n’e hubentud di Stealers Basketball. 

For di tempran por a mira esnan cu a bin pa participa ta 
warmup riba ritmo y movición di Zumba bou encargo di 
instructora Srta. Yadira Leter. 

Pa 5:15pm a Walk and Run a sali dirección pa Pastoor- 
HendrikStraat rib’e bunita “Sidewalk” te na IPAy bin bek. 

Stealers ta un organisación cu den e ultimo tempo ta basta 
ocupa cu diferente actividad pa su miembronan pero asina 
mes den apenas dos siman a sa di traha duro p’e actividad 
aki a conta cu un participacion hopi grandi. 

Un danki ta bay especial na promer lugar e muchanan y 
mayornan di e team cu a traha duro pa bende nan Run 
Walk tickets y tambe tur e sostenedor cu a aporta n’e Fun 
Walk pa hacie uno exitoso. 

Un danki special na IBiSA, Srs. Ufo, Willy y Bo Potret, cu 
a yuda Stealers Basketball inmenso. Nan ta haci posibel 
p’e team ta usa nan veld pa practica basketball tur siman. 
Un danki special tambe na Ecotech cu no ta keda afor 
sin duna un man na nos deportistanan. Un danki special 
n’e “medio di Prensa” cu a yuda promove e Run/Walk 
tambe Polis cu a guia e participantenan hunto cu Red 
Cross Aruba. 

RedSail Sport, Cilo, PriceSmart, Fruteria Virgilio, Maggy’s, 
Bushiri Karting, Martijn Trading. 

JGI YALA ta introduci 
e participantenan 
p # e Creative Young 
Entrepreneur Award 2015 

E ganador lo wordo anuncia durante e Final Award 
Night dia 4 di december 


DURANTE un rueda di prensa, JCI Young 
Active Leaders of Aruba (JCI YALA) a 
introduci n’e miembronan di prensa y Aruba, e 
participantenan di e proyecto “Creative Young 
Entrepreneur Award 2015”. 

E proyecto aki ta consisti di un competencia 
caminda cu e participantenan cu ta empresario 
hoben di Aruba ta competi pa gana e premio 
maximo na balor di mas di AWG. 10.000,- na 
premio disponibel cu e por usa pa inversion 
den su empresa. Esaki ta posibel danki na nos 
sponsors principal, platinum sponsors cu ta 
Banco di Caribey Enniay tambe nos gold sponsors 
cu ta Action Coach y Kamer van Koophandel. 
E proyecto JCI YALA Creative Young 


Entrepreneur Award ta diseña specialmente 
pa reconoce, honra y stimula empresarionan 
hoben excepcional cu a cuminsa un negoshi 
usando nan creatividad of cu a mehora un 
negoshi existente dor di un manera inovativo 
di resolve problema. 

E proyecto a aki tin como meta principal pa 
stimula e empresarionan hoben di Aruba y pa 
duna nan e “toolsnan” necesario pa nan por ta 
exitoso den nan entrepreneurship. 

Di e manera aki e proyecto aki tambe ta 
contribui positivamente n’e economia di Aruba. 
Den cuadro di e proyecto aki e participantenan 
a haya diferente seminario pa prepara nan mes 
y lo ta presentando nan idea n’e miembronan 


di hurado dia 28 di november. 

Durante e “Final Night Award Ceremony” cu lo 
tuma luga dia 4 di december na Hilton Hotel, 
Aruba lo sera conoci cu e ganador di Creative 
Young Entrepreneur 2015. 

E 10 empresario hoben cu ta participando 
p’e premio maximo aki t’e siguientenan: 
Joel Geerman cu su compania “Prestige 
Watersport Aruba”, Victor Gomes cu “Healthy 
Choice”, Edison Ridderstap “Ping Ur Taxi”, 
Wendy Lacle cu “Eve Spa”, Sandy van Thol 
cu “Sotto Voce Solutions”, Bryan Velasquez 
cu “Eco Art Furniture”, Anika Stevens cu 
“Enamora”, Ileana Winkel cu “AVA” (Aruba 
Virtual Assistant), Amy Richards cu “Skyfall 
Agency” y James Ocalia cu “Sustainable Farm”. 

Nos kier invita henter e pueblo di Aruba pa bin 
apoya e partipantenan rib’e “Final Night Award 
Ceremony”, cu lo tuma luga dia 4 di december 
na Hilton Aruba. Pa mas informacion por 
tuma contacto cu sr. Deibys Escobar (Project 
Director) via 561-5412/565-3337/5935798, 
viajciyalacyea@hotmail.com of via facebook 
JCIYALA CYEA. Un biaha mas nos ta gradici 
tur nos sponsors y tur voluntario cu ta haci e 
evento aki posibel. Finalmente nos ta gradici 
e empresarionan cu ta participando y ta desea 
nan tur exito durante e competencia aki. 

Emcinuel Dilario a gana pasashi pa Corsou 

Aruba Airlines a yama 
"Danki" cu un tremendo 
"Shopping Night" 

Mayoria pasashi bendi tabata pa Corsou y Santo Domingo 


SIN DUDA Aruba Airlines t’e 
aerolinea cu mas a crece den aña 
2015, no solamente den rutanan 
nobo, pero sigur den cantidad 
di pasahero y tambe cantidad di 
empleadonan. Como un forma di 
aprecio y pa yama e pueblo “danki”, 
a organisa un “Shopping Night” 
diabierna ultimo cu animacion di 
gaita El Parandero. 

Durante e “Shopping Night” 
a bende pasashinan pa tur 
destinacion cu no menos di 15% 
di descuento, algo cu sigur a cay 
den masha bon tera p’e dianan 
nos dilanti y e lunanan halto di 


biahamento cu lo sigui. Aunke 
cu kisas hopi lo a pensa cu e 
destinacion mas popular lo tabata 
Miami, toch realidad a demostra 
cu e pasashinan mas “hot” tabata 
pa nos isla ruman Corsou y pa 
Santo Domingo. Ambos vuelo 
lo start dentro di algun siman 
mas, pues den luna di december 
proximo, pero di cual tin hopi 
expectativa! 

Na final di e evento, Aruba Airlines 
a rifa un pasashi entre tur cliente 
cu a probecha di e shopping night 
y cu a cumpra nan pasashi. Pa por 
a gana e persona mester tabata 
presente n’e sitio. E premio a bay 


pa Emanuel I 
un pasashi p; 
a gana un tic 
destinacion. 
masha conter 
yama Aruba A 
lo haci bon uz 

ArubaAirlinej 
noboymoden 
cu un capacid 
parti den 12 
Class y 138 d( 
Aruba Airline 
Miami na Me: 
Valencia na V 
4 vuelo pa s 

Dilario cu a cumpra 
a Corsou y awor el 
:ket mas p’e mesun 
, Emanuel a keda 
ito cu su premio y a 
urlines danki y sigur 
:o di dje. 

> ta bula cu avionnan 
10 , Airbus A 320-200 
ad di 150 pasahero, 
pasahero Business 
m Economy Class. 
s ta bula tur dia pa 
rca, pa Maracaibo y 
enezuela, sin lubida 
;iman pa Panama. 


Dentro di poco lo start 3 vuelo pa 
siman pa Corsou y tres vuelo pa 
siman pa Santo Domingo. 

A funda Aruba Airlines dia 31 
di januari 2006 pero a realisa su 
prome vuelo dia 31 di mei 2013. E 
compania Arubiano tin su oficina 
principal situa na Cumana 69 
aki na Aruba pero cu oficinanan 
di representacion na Panama, 
Miami, Venezuela y awor na 
Corsou y Santo Domingo tambe. 
Aruba Airlines tin un total di 
300 empleado staciona na tur 
nan oficinanan den tur nan 
mercadonan. Na Aruba so tin 139 
empleado den servicio directo. 

X presa b o mes 

Scirbi pa: Gregorio Wolff 

Reaccion rib'e APFA ,AZV y SVB 

di AVP y MEP 


Den prensa algun siman caba nos 
por a lesa con politiconan di e 
partido berde cu informacionnan 
cualnan falta base of cu mitar 
berdad ta elogiando nan mes cu e 
fondonan di APFA, AZV y SVB a ser 
salba dor di nan maneho. 

Di otro banda e partido geel di 
oposicion ta trece su ponencianan 
anti-gobierno, di cualnan tin parti 
cu ta berdad pero varios otro falta 
e base pa ta berdad. 

Tur esnan cu a scirbi e 
comunicadonan aki p’e 
politiconan, no tin mucho 
conocimento di pensioen y sigur 
di historia di APFA. 

Tur e 3 asuntonan tin di haber 
cu e lucha di e clase trahador, 
pa cual motibo mi persona kier 
trece aclariacionnan arib’e 2 
informacionnan politico entorno 
e 3 asuntonan aki. 

Cambionan den APFA 

E situación financiero 
internacional después di e crisis 
grandi na 2008, a haci cu e 
primanan paga dor di e trahador 
y su dunador di trabao a subi na 
un plafond cu e ta demasiado caro 
pa mantene e tremendo areglonan 
di APFA. 

Gobierno (MEP) na 2005 ya a 
trece cambionan grandi, unda cu 
tur miembro nobo di APFA lo cay 
bao di un areglo nobo cu ta inclui 
Franchise, e trahador ta construi 
su pensioen a base di un sistema 
di middelloon, ta paga 34 aña pa 
yega na pensioen máximo y ta bay 
cu pensioen ora cumpli 60 aña. 
Aki y aya tin excepcionnan pa bay 
cu pensioen bou di 60 aña. 


Na 2011, Gobierno (AVP) a haci e 
cambionan di 2005 a bira vigente 
pa tur miembro di APFA, pero di 
e momento ey p’adilanti, esta nan 
ta mantene loke nan a construi te 
cu 2010 segun e sistema bieuw 
cu su areglonan tremendo. 
Argumento pa sindicalismo biba 
cu e cambionan proponi tabata e 
situación financiero internacional 
después di e crisis na 2008 y tambe 
e dekkingsgraad di e areglo di 
miembronan di prome cu 2005, 
cual a baha te cu 69%. 

E intención cu e cambionan tabata 
cu e dekkingsgraad lo subi pa yega 
100% na 2018. 

E dekkingsgraad t’e forma pa 
midi e comparación entre e 
capacidad = rikesa di e fondo y 
su obligacionnan pa futuro, esta e 
fondo mester tin bastante placa pa 
den futuro cumpli cu su pagonan 
na miembronan tur luna. 

Negociacion fatal pa 
sindicalismo na mei/juni 2014. 

Na mei/juni 2014, Gobierno 
bou presión di Banco Central y 
teniendo cuenta cu e situación 
financiero malfsimo di Gobierno, 
después di 5 aña di malmaneho 
financiero, cu e consecuencia 
e poco capacidad pa Gobierno 
paga e prima a trece sindicatonan 
den sector publico na mesa y 
Gobierno a dicta varios puntonan 
pa sindicalistanan acepta, cualnan 
ta:E opbouwpercentahe pa aña cu 
tabata 2,15 ta ser baha te na 1,75, 
pa cada aña di servicio; 

E total di añanan pa construi bo 
pensioen cu tabata 34 a bira 40; 

E franchise ta subi di F 14.059,= 


paF 17.616, = . 

Hopi di esnan cu tabatin derecho 
for di acuerdo di 2010 pa bay cu 
pensioen prome cu 60 aña di edad 
of na 60 aña di edad a ser kita; 
Awor e edad di pensioen a bira 65 
aña cu excepcionnan aki y aya. 

E areglo nobo ta drenta retro- 
activo entrante 1 januari 2014; 

Gobierno ta elimina su obligación 
di duurtetoeslag y ta pase pa 
APFA. Gobierno lo hinca den APFA 
un suma di 129 miyon florin. No 
tabatin información drechi den 
prensa ni di parti di Gobierno ni 
di parti di lidernan sindical rib’e 
129 miyon florin. 

Mi humilde opinión ta cu 
APFA a tuma for di Gobierno e 
duurtetoeslag di esnan cu tin 
derecho riba, pa 129 miyon florin. 
Pues e 129 miyon no ta ningun 
regalo di Gobierno. 

E 5 puntonan prome menciona 
fácilmente acepta pa lidernan 
sindical ta mustra rib’un 
negoshamento masha mahos pa 
lidernan sindical. 

Ora di negosha riba 5 asunto, 
un bon negoshamento lo saca 
alomenos 3 of laga nos bisa 2 
asunto na bo fabor. 

Logra un so ta nifica cu bo a 
negosha malo. Pero logra nada 
ta fatal. 

Den un combersacion cu Juan 
David Irausquin, kende a negosha 
pa Gobierno cu e lidernan sindical, 
mi a puntre poco tempo pasa, si e 
a pone cuchiw of otro arma riba 
mesa di negoshación pa Gobierno 


logra tur cos. 

Kico tabata e duurtetoeslag den 
e areglo di pensioen di APFA 

Den e comunicado di MEP ta scirbi 
cu e duurtetoeslag a baha di 36,1% 
pa 17,7%, algo insolito. 
Duurtetoeslag tabata parti di e 
pensioen di ex-ambtenaar, cual ta 
consisti di 2 componente. 

Prome tin di haber cu e 
construccion di e pensioenn. 

P’e prome 20 añanan e 
exambtenaar ta construi pa cada 
aña 2,5%. Rib’e 20 añanan e 
construcción ta pa cada aña 2%, 
pero APFA ta cubri pa cada aña 
1,67%. Pues e diferencia Gobierno 
ta paga na pensioen. 

Pensioen total por yega te cu 70% 
di e promedio salario di e ultimo 
24 lunanan. 

Di dos componente ta cu e pensioen 
di exambtenaar tabata loke ta ser 
yama “Welvaartsvast”. 

Cu cada indexering di e salario di e 
ambtenaar e penshonado ta ricibi 
su parti, pero na rato di e total % 
di pensioen compara cu su salario. 
Pa esnan cu pensioen máximo 
esaki ta 70% di e aumento di e 
escala di salario cu e a laga. 

E parti aki por subi bastante cu 
cada indexering, pero no por 
papia, ni di 36%, ni di 17%. 
Pensioen ta un materia diffcil. 
Mi ta duda cu mayoria grandi di 
lidernan sindical y/of politiconan 
sa algo di pensioen. 

AZV. 

E ley di AZV aproba den Parlamento 
na 1994, cu AVP votando contra, 
tin su filosofia hopi bon formula 

den e memorie van toelichting, manera, 
esnan cu lomba hancho ta paga mas 
compara cu esnan menos afortuna, 
esnan bon di salu ta yuda paga pa esnan 
cu un salu menos, e hobennan ta paga 
pa yuda esnan cu mas edad, kendenan 
tin mas problema cu salu. 

E prima ta ser paga dor di trahadornan, 
pa cual e empresario ta tuma un parti 
grandi pa su cuenta. Aserca Gobierno ta 
paga su landsbijdrage y ta responsabel 
ora cu e fondo tin déficit. 

Si mi no ta hera, ora cu AZV a drenta 
na vigor na 2001, Gobierno su 
landsbijdrage tabata banda di 45% di 
e entradanan di AZV. Motibo p’esaki ta 
cu prome cu 2001, ta Gobierno tabata 
cubri gasto di malesa di esnan cu 
onderstand, di esnan sin trabao, gran 
parti di esnan cu pensioen, di esnan cu 
seguro, pero e seguro no tabata cubri 
100% di e gastonan den exterior, ora 
di malesanan grave. Paulatinamente 
Gobierno tabata baha su landsbijdrage. 
Na juli 2003 Director di AZV, meimei 
di campaña polftico, a bisa cu no 
mester tuma ningun medida pa yuda 
AZV. Berdad e jaarrekening di 2012 ta 
mustra un stabilidad ya cu entradanan 
tabata cubri e gastonan. 

Pero aki atrobe t’e situación financiero 
malo di Gobierno tabata e culpabel cu 
mester a hisa BBO cu 2% (Gobierno a 
yame BAZV) pa Gobierno ricibi placa 
(banda di 70 miyon florin pa aña) pa 
paga su landsbijdrage. 

SVB 

E fondo aki tambe for di hopi aña pasa 
tabata grita pa adapta e areglonan. 
Trahadornan semper tabata contra pa 
hisa e edad pa bay cu pensioen. 

Na 2006, durante e gobernación di 
MEP e asunto aki a ser discuti den un 
dialogo nacional y hasta a yega na cierto 
palabracion cu sindicalismo pa trece varios 
cambionan, di cual uno tabata cu 
e edad pa bay cu pensioen lo subi 
te cu 62 aña y esnan cu pensioen, 
pero cu entrada total riba 30 mil 
florin pa aña lo bay paga 2% den 
e fondo di SVB. 

Mi mes tabata den SEPPA e 
tempo ey y nos a bay di acuerdo cu e 
proposición di Gobiemo. 

Un criterio pa bay di acuerdo t’e hecho cu 
pensionadonan of p’esnan cu e próximo 
añanan lo bay cu pensioen, no a paga su 
prima riba pensioen completamente. 

E ambtenaar tabata paga su prima 
di pensioen (APFA) rib’un PG 


(pensioengrondslag) cual tabata banda di 
36% di e salario. For di 1976 te cu banda 
di 2000, cada aña a subi e PG cu 10%. 
Semper e indexering tabata cero of menos 
cu 10%. Na aña 2000, tur PG a yega 100% 
di salario. Te awe ningun exambtenaar a 
paga su prima di pensioen completo. 

Ora Gobierno a anuncia e acuerdo di 
Gobierno cu varios sindicato, mi ta corda 
con sr v. Niel presidente di OPPA a bay 
cerca Lider di AVP, Mike Eman y Sr 
Mike Eman hunto cu AVP a agita contra 
e hisamento di edad pa bay cu pensioen 
di 60 pa 62 aña. Gobierno a chicken out. 
Despues durante e discusión polrtico 
dilanti eleccion na sept 2013, sr Mike 
Eman categoricamente a nenga cu e ta 
bay hisa e edad di pensioen. Ora bo no 
ta straight, historia ta cruel.Pero ni 2 
luna después, na november 2013, cu un 
hipocrecia nunca bisto, sr Mike Eman 
ta trece e proposición pa hisa e edad di 
pensioen na 65 aña den e dialogo social. 
Sin warda e discusión drechi den dialogo 
social, cu casi tur hende contra, e ta bay 
Parlamento pa 13 marioneta grita “PRO”. 
Straño ta, cu MEP no a keda consistente 
y enbes di defende su posición di algun 
aña atrás pa hisa e edad te cu 62 aña, nan 
a keda defende e edad di 60 aña pa bay 
cu pensioen. 

Mester mara salario minimo n’e 
Bestaansminimum. 

Den prensa por a lesa cu SER a propone 
pa hisa e edad di pensioen cu 1% so. 
Aumento di 1% cu tur e medidanan di 
Gobierno, anto e trahador mas mal paga 
na Amba ta bay ricibi solamente 1% di 
aumento entrante 1 januari 2016. 

Un Berguensa! Kico ta pasando? 

Mi ta bolbe trece e tabel unda tin e 
comparación di salario minimo cu e 
bestaansminimum for di 1986. 

Pues e Desaroyo Económico den Status 
Aparte, p’e trahador ta nifica atraso. 


E mihor proposición cu sindicalismo 
por trece p’e trahador mas mal paga na 
Aruba ta, di mara e salario minimo na 
un percentahe di e bestaansminimum. Si 
na 1986, e salario minimo tabata 60% di 
bestaansminimum, pa inicio di 2015 esaki 
a baha te na 37%. Pues atraso so e trahador 
a conoce. 


Aña 

Salario 

minimo 

Bestaans 

minimum 

S.M. ta.. % 
di B.M. 

1986 

925 

1.543 

60 

2014 

1.636 

4.430 

37 


Pa di 2 aña 
consecutivo 


Steelers Billiard Team ta titula 
back to back Champion den 
FEBIAR 8 ball team 



DIAHUEPS pa 7:30 di anochi a cuminsa e 
final tan spera cu tabata un rematch di aña 
pasa entre Steelers & Pizza Hut Predators. 
Un anochi cu no a bay fasil caminda Steelers a cay 
1-3 atras y asina ta bons bek y gana 5-4, un wega 
cu a caba casi lor di madruga. 

Diabierna pa 7:30 a sigui e di 2 wega di e best of 3 
caminda trempan Steelers a pica dilanti 2-0 pero 
Pizza Hut ta empata bek 2-2 y asina bay te na 4-4 
caminda atrobe Steelers ta bay cu e victora 5-4 
y asina titula su mes Campeon 2015 Y Pizza Hut 
Predators ta keda Sub Campeon. 

Un pabien grandi ta bay na Steelers y su 12 
hungador nan cu ta: Ransley Tromp, Fredley 
Tromp, Angelo Tromp, Emil Kock, Elvis Everts 
(Capitan & Coach) Juan Ridderstap, Junini Quandt, 
Ricky Quant, Maikel Tromp, Gunnar Leonardo, 
Ryan Kock, Rejie Jansen. 

Tambe tbt tin e wega entre Barracuda & Classic 
Billiards pa di 3/4 lugar kaminda Barracuda ta domina 
Classic fasil cu un score 5-1 pa termina na di 3 lugar. 
Asina tambe e temporada 2015 ta sera cu broche 
de oro despues di 9 luna di billard. Tur premio 
y trofeo lo wordo entrega december 5 awor, na 
Classic Billiard pa 7or di anochi. 


Websiter 


w ww. aweffl am ta. co m 


Facebook: 


www. facebook.com/awemain ta 
E-mall: 


m 

583-1400 


noticia @awemainta. com 
Tel: X: 





583-1444 



AWE 

Maintal 


#1 online 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu hopi tristesa pero conforme cu boluntad di Dios nos 
ta anuncia cu a bay laga nos den brasa di Señor. 



Seth Paul Gabriel de Weever 

*07 Juni 2001 - +19 November 2015 


Acto di entiero lo wordo anuncia despues. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Despues di un lucha di 5 luna, pero conforme cu Dios 
su boluntad, a bay sosega den brasa di Señor: 



ReynoldN. De Cuba 

Mihor conoci como:"Ronny of Jep" 

*23-12-1946 -122-11-2015 

Ta invita pa e acto di entiero cu lo tuma lugar diabierna 
27 di november 2015 di 1 'or pa 4'or di atardi na Aurora 
Funeral Home, despues lo sali pa Santana central na 
Sabana Basora. 

Adres pa condolencia: Aurora Funeral Home, diahuebs 
26 di november 2015 di 7'or pa 9'or di anochi. 



AWE 

Mainta 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor, Lus di dia ta paga, scuridad di nochi ta drenta 
Ta ora pa tur criatura cambia sofocamento pa sosiego 
Tuma mi, Señor, den Bo brasa, cuida mi e anochi aki foi 
tur peligro i maldad Señor, mi ta entrega mi den Bo 
man, cu lo pone mi drumi cu Bo bendicion. 
Amen 


-TASAIR- 


Cu profundo tristesa pero conforme cu boluntad di 
Dios nos ta participa fayecimento di: 



Sr. Remigio Mathilda 

na edad di 77 aña 

miho conoci como Remi of Mati, Viudo di Maria 
Mathilda-Kock, ex-miembro y co-fundador di Mascaruba 

Den nomber di: 

Su yiunan: Tamahine y Pedro Goeloe-Mathilda 

Samantha y Michael Croes-Mathilda 
Igor Mathilda y Elizabeth de Moura 
Marion Lopez 
Inger y Francis Leo-Lopez 

Su nietonan: Gabriel Goeloe 

Romario Goeloe 
Zamira Mathilda 
Shamika Mathilda 

Mescos nieto: Jean-Pierre y Jeandrick 

Su rumannan: Marina y Henk de Beijer 
Dionisia Mathilda 
Nora Mathilda 
Victor Mathilda y Julia Chaj 
Marietje y Edwin Martinus 

Su swanan: Vdo. Frank Lauffer 

Vdo. Jacob Mattemaker 
Urbano y Lelia Figaroa y famia 
Su cuñanan: Vda. Elise Mathilda-Bentlage 

Candida Kockyfamia 
Vda. Ana Kock-Gomez 

Su ayudante: Robertina Vargas Chavez 

Su sobrino y sobrinanan: 

Heidi Dijkhoff-Lauffery esposo 
Lisandro Arends y esposa 
Orsini Arends y esposa 
Angelique Mathilda y famia 
Clarisa Mattemaker y famia 
Luzina de Greef-Mattemaker y famia 
Nefta Martinus 

Incoe Martinus y comprometida 
Victoria Mathilda 
André Geerman y famia 
Amablo Geerman y famia 
Shirley Geerman y famia 
Jacky Geerman y famia 
Elaine Geerman y famia 
Kenneth Geerman y famia 

Su prima y primonan, ihanan, comer y compernan, amiga y 
amigonan, conocirnan y demas famia: Mathilda, Kock, Fingal, 
Janga, Ras, Croes, Lauffer, De Beijer, Arends, Bentlage, 
Mattemaker, Martinus, Geerman, Krozendijk, Lopez, Gomez, 
Figaroa, Leo, Goeloe, De Moura, Wouters, Schouten, Heinst, De 
Cuba, Palfit, De Freitas, ComunidadTotusTuus 
Bisiñanan mas serca: famianan Krozendijk, Jong, Do 
Nascimento, Solagnier, Kock 

Ta invita pa acto di entiero diamars 24 di november 2015 pa 
2'or di merdia na Misa Birgen di Fatima na Dakota. Respons ta 
4'or di atardi, despues ta sali pa Santana Catolico Santa Maria 
na Santa Cruz. 

Ta ricibi bishita di condolencia dialuna 23 di november 2015 di 
7'or p.m. pa 9'or p.m. na Aurora Funeral Home na Cumana. 

Den su soño, pa medio di un tientje di Santo Rosario, Remi lo 
kier a yuda na renobacion di e misa. En bes di flor of krans lo 
tin e box di donacion den misa pa recauda fondo pa renoba 
misa Birgen di Fatima di Dakota. 

Nos disculpa si den nos tristesa nos a lubida di menciona 
algun famia. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, Pa mi bolbe haña forsa". 
Salmo: 23 

Cu honda pena pero conforme cu boluntad di Dios nos 
ta anuncia fayecimento inesperadamente na edad di 
78aña: 




Sra vda. Wilibrorda 
de Cuba-Boekhoudt 

Mihor conoci como"Aura of Machi" 
*07-11-1937 -119 November 2015 


Na nomber di su: 

Esposo: tVenancio de Cuba 

Yiunan: tNicolaas de Cuba 

IginiodeCuba (Lin) 

Irma deCuba 
AnniedeCuba 
Marliny MarianoWebb 
Mescos cu yiu: John Ramada y yiu 

Nieto y nietanan stima: Zulaika y Julio Croes, Rodney 
Kelly y Lyzanne Lampe, Roslene Kelly y Jordany Curie, 
Shakir Arrindell na Hulanda, Radjani Arrindell, Angelo 
Webb, Stephanie Webb, Marlene Webb, tLuis Mariano 
Webb 


Bisaneito y bisanietanan stima: Zulaima, Juleen, 
Julie-Ann, Julio-Junior, Isabela 
Rumannan: Jose Boekhoudt y yiu 

tDamian Boekhoudtyyiunan 
Antonio Boekhoudt y yiunan 
MariayElio Kelly y yiunan 
tCatarina Boekhoudt 
Ex-suegro: Juan Arrindell 

Cuña: Julia Kelly 

Iha: AndresFarro 

Primo y primanan, sobrino y sobrinanan stima, 
bisiñanan, conocirnan, comper y comernan 
Amiganan stima di cas: Agnes Farro, Lioncita Farro 


Demas famia: de Cuba, Boekhoudt, Webb, Kelly, 
Arrindell, Croes, Ramada, Farro, Faro,Tromp, Ras, Rosa, 
Franken, Britten, Pontilius, Koenze, Hoek, Jansen,Thiel, 
Leest, Giel, Figaroa, Loepstok, Willems, Schwengle, Ruiz, 
Eckmeyer, Orman, Petrocchi, Geerman, Gomes, Brete, 
Arends 


Ta invita pa e acto di entiero cu lo tuma lugar diamars 
24 di november 2015 na misa Sta. Anna na Noord pa 
4'or di atardi, despues lo sali pa Santana catolico na 
Noord. E restonan mortal di nos defunto stima lo ta 
reposa for di 2'or di merdia den misa. 

Adres pa condolencia: Aurora Funeral Home, dialuna 23 
di november 2015 di 7'or pa 9'or di anochi. 

Nos ta pidi nos disculpa si den nos tristeza nos por a 
lubida un of masfamia. 


Despues di entiero nos no ta ricibi bishita di condolen- 
cia na cas 



















































